ΑΠΟΦΑΣΕΙΣ
Αριθμ. απόφ. 96/01-03-2024
Τροποποίηση Κανονισμού Προγράμματος Μεταπτυχιακών Σπουδών της Ιατρικής Σχολής του
Εθνικού και Καποδιστριακού Πανεπιστημίου
Αθηνών με τίτλο: «Νεοπλασματική Νόσος στον
Άνθρωπο: Έρευνα και Κλινικοπαθολογοανατομική Προσέγγιση στα Πλαίσια της Εξατομικευμένης
Ιατρικής (Διάγνωση και Στοχευμένη Θεραπεία)»
[«MSc in Neoplastic Disease in Humans: Research
and Clinicopathologic Approach in the Context
of Precision Medicine (Diagnosis and Targeted
Treatment)»].
Η ΣΥΓΚΛΗΤΟΣ ΤΟΥ ΕΘΝΙΚΟΥ ΚΑΙ
ΚΑΠΟΔΙΣΤΡΙΑΚΟΥ ΠΑΝΕΠΙΣΤΗΜΙΟΥ ΑΘΗΝΩΝ
Έχοντας υπόψη:
1. Τις διατάξεις του ν. 4957/2022 «Νέοι Ορίζοντες στα
Ανώτατα Εκπαιδευτικά Ιδρύματα: Ενίσχυση της ποιότητας,
της λειτουργικότητας και της σύνδεσης των Α.Ε.Ι. με την
κοινωνία και λοιπές διατάξεις» (Α’  141) και ειδικότερα των
άρθρων 79 έως και 88.
2. Την υπό στοιχεία 135557/Ζ1/1-11-2022 εγκύκλιο του
Υπουργείου Παιδείας και Θρησκευμάτων «Εφαρμογή των
διατάξεων του ν. 4957/2022 “Νέοι ορίζοντες στα Ανώτατα Εκπαιδευτικά Ιδρύματα: Ενίσχυση της ποιότητας,
της λειτουργικότητας και της σύνδεσης των ΑΕΙ με την
κοινωνία και λοιπές διατάξεις” (Α’  141) για την οργάνωση
και λειτουργία προγραμμάτων μεταπτυχιακών σπουδών
και λοιπά θέματα».
3. Την υπό στοιχεία 18137/Ζ1/16-02-2023 κοινή υπουργική απόφαση «Καθορισμός των προϋποθέσεων και της
διαδικασίας οργάνωσης Προγραμμάτων Μεταπτυχιακών
Σπουδών με μεθόδους εξ αποστάσεως εκπαίδευσης στα
Ανώτατα Εκπαιδευτικά Ιδρύματα (Α.Ε.Ι.)» (Β’  1079).
4. Τις διατάξεις του ν. 4386/2016 «Ρυθμίσεις για την
έρευνα και άλλες διατάξεις» (Α’  83).
5. Το π.δ. 85/2013 «Ίδρυση, μετονομασία, ανασυγκρότηση Σχολών και ίδρυση Τμήματος στο Εθνικό και Καπο-
διστριακό Πανεπιστήμιο Αθηνών» (Α’  124).
6. Τις διατάξεις του ν. 3374/2005 «Διασφάλιση της ποιότητας στην ανώτατη εκπαίδευση. Σύστημα μεταφοράς
και συσσώρευσης πιστωτικών μονάδων - Παράρτημα
διπλώματος» (Α΄ 189) και ιδίως τα άρθρα 14 και 15.
7. Την υπό στοιχεία Φ5/89656/Β3/13-8-2007 απόφαση
«Εφαρμογή του Συστήματος Μεταφοράς και Συσσώρευσης Πιστωτικών Μονάδων» (Β’  1466),
8. Την υπ’ αρ. 1432/20-01-2023 (Β’ 392) απόφαση της Συγκλήτου του ΕΚΠΑ με την οποία εγκρίθηκε ο Κανονισμός
Μεταπτυχιακών και Διδακτορικών Σπουδών του ΕΚΠΑ.
9. Την υπ’ αρ. 877/9-7-2018 (Β’ 3695) απόφαση Συγκλήτου του ΕΚΠΑ με την οποία επανιδρύθηκε το ΠΜΣ
«Νεοπλασματική Νόσος στον Άνθρωπο: Έρευνα και Κλινικοπαθολογοανατομική Προσέγγιση στα Πλαίσια της
Εξατομικευμένης Ιατρικής (Διάγνωση και Στοχευμένη
Θεραπεία)» της Ιατρικής Σχολής του ΕΚΠΑ.
10. Την υπ’ αρ. 1192/04-07-2022 (Β’  3727) απόφαση της
Συγκλήτου του ΕΚΠΑ με την οποία εγκρίθηκε ο κανονισμός του ΠΜΣ «Νεοπλασματική Νόσος στον Άνθρωπο:
Έρευνα και Κλινικοπαθολογοανατομική Προσέγγιση στα
Πλαίσια της Εξατομικευμένης Ιατρικής (Διάγνωση και Στοχευμένη Θεραπεία)» της Ιατρικής Σχολής του ΕΚΠΑ.
11. Το απόσπασμα πρακτικού της Συνέλευσης της Ιατρικής Σχολής του ΕΚΠΑ (συνεδρίαση 30/11/2023).
12. Το απόσπασμα πρακτικού της Συγκλήτου του ΕΚΠΑ
(6η συνεδρία 31-01-2024).
13. Το γεγονός ότι με την παρούσα δεν προκαλείται δαπάνη εις βάρος του κρατικού προϋπολογισμού, αποφασίζει:
την τροποποίηση του Κανονισμού του Προγράμματος Μεταπτυχιακών Σπουδών της Ιατρικής Σχολής του
ΕΚΠΑ με τίτλο: «Νεοπλασματική Νόσος στον Άνθρωπο:
Έρευνα και Κλινικοπαθολογοανατομική Προσέγγιση στα
Πλαίσια της Εξατομικευμένης Ιατρικής (Διάγνωση και
Στοχευμένη Θεραπεία)» [«MSc in Neoplastic Disease in
Humans: Research and Clinicopathologic Approach in the
Context of Precision Medicine (Diagnosis and Targeted
Treatment)»], από το ακαδημαϊκό έτος 2023-2024, σύμφωνα με τις διατάξεις του ν. 4957/2022 και τον Κανονισμό
Μεταπτυχιακών και Διδακτορικών Σπουδών του ΕΚΠΑ,
ως ακολούθως:
ΑΡΘΡΟ 1.
ΑΝΤΙΚΕΙΜΕΝΟ-ΣΚΟΠΟΣ
1.1 Σκοπός του Π.Μ.Σ. «Νεοπλασματική Νόσος στον
Άνθρωπο: Έρευνα και Κλινικοπαθολογοανατομική Προσέγγιση στα Πλαίσια της Εξατομικευμένης Ιατρικής (Διά-
γνωση και Στοχευμένη Θεραπεία)» είναι η παροχή υψηλού
επιπέδου μεταπτυχιακής εκπαίδευσης στο επιστημονικό
πεδίο των νεοπλασιών του ανθρώπου με ανάλυση όλων
των τεχνικών και σύγχρονων τεχνολογιών που χρησιΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
19 Μαρτίου 2024
ΤΕΥΧΟΣ  ΔΕΥΤΕΡΟ
Αρ. Φύλλου 1743
VARVARA ZACHARAKI
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1743/19.03.2024
μοποιούνται για τη διάγνωση και την ταξινόμηση του
καρκίνου σήμερα. Επιπλέον, σκοπός του ΠΜΣ είναι να
εκπαιδεύσει τους νέους επιστήμονες στο πεδίο των νεοπλασιών του ανθρώπου εισάγοντάς τους στις μεθόδους
έρευνας για την παραγωγή ή και εφαρμογή νέας γνώσης.
Επιπρόσθετα, προσφέρει ευρύ φάσμα θεωρητικών διαλέξεων για βασικούς κυτταρικούς μηχανισμούς βιολογίας
του καρκίνου, καθώς και τους ιδιαίτερους παθογενετικούς
μηχανισμούς που αφορούν συνήθεις τύπους καρκίνου.
Τέλος, το Π.Μ.Σ. περιλαμβάνει σειρά υποχρεωτικών θεωρητικών και εργαστηριακών ασκήσεων με διαδραστικό
χαρακτήρα και σεμιναρίων σε επίκαιρα θέματα που σχετίζονται με την καρκινογένεση και τη διαχείριση ασθενών
με καρκίνο.
1.2 Το Π.Μ.Σ. οδηγεί στην απονομή Διπλώματος Μεταπτυχιακών Σπουδών στην «Νεοπλασματική Νόσος
στον Άνθρωπο: Έρευνα και Κλινικοπαθολογοανατομική
Προσέγγιση στα Πλαίσια της Εξατομικευμένης Ιατρικής
(Διάγνωση και Στοχευμένη Θεραπεία)», μετά την πλήρη
και επιτυχή ολοκλήρωση των σπουδών με βάση το πρόγραμμα σπουδών.
1.3 Οι τίτλοι απονέμονται από την Ιατρική Σχολή του
Εθνικού και Καποδιστριακού Πανεπιστημίου Αθηνών.
1.4  Το αντικείμενο του Π.Μ.Σ. «Νεοπλασματική Νόσος
στον Άνθρωπο: Έρευνα και Κλινικοπαθολογοανατομική
Προσέγγιση στα Πλαίσια της Εξατομικευμένης Ιατρικής
(Διάγνωση και Στοχευμένη Θεραπεία)» είναι η διεπιστημονική μεταπτυχιακή εκπαίδευση, η προαγωγή της γνώσης
και της έρευνας στο πεδίο των νεοπλασιών του ανθρώπου. Το ΠΜΣ διαφέρει σημαντικά από τις προπτυχιακές
πανεπιστημιακές σπουδές και φιλοδοξεί να εισάγει ένα
νέο τρόπο ακαδημαϊκής σκέψης στην αντιμετώπιση των
σύγχρονων προβλημάτων.
Το πρόγραμμα των μαθημάτων περιλαμβάνει, τόσο
μαθήματα για την εμπέδωση της ύλης, όσο και διαλέξεις
υψηλού επιπέδου από διακεκριμένους ειδικούς, που δίνουν την πιο πρόσφατη άποψη. Οι φοιτητές καλούνται
να στέκονται κριτικά στις απόψεις που αναπτύσσονται
και να κάνουν παρατηρήσεις. Η διδασκαλία, εκτός από τις
θεωρητικές διαλέξεις, περιλαμβάνει επιστημονικές ημερίδες/σεμινάρια και συζητήσεις, καθώς και εργαστηριακές
ασκήσεις και εκπαίδευση στα εργαστήρια της Ιατρικής
Σχολής του Α’ Εργαστηρίου Παθολογικής Ανατομικής του
Εθνικού και Καποδιστριακού Πανεπιστημίου Αθηνών, σε
μια προσπάθεια να παρουσιαστεί το πλαίσιο εντός του
οποίου κυμαίνονται τα ακαδημαϊκά μαθήματα των τεσσάρων εξαμήνων. Εφαρμόζονται σύγχρονες μέθοδοι εκπαί-
δευσης με αξιοποίηση των δυνατοτήτων διαδραστικής,
ηλεκτρονικής και εξ αποστάσεως εκπαίδευσης.
ΑΡΘΡΟ 2.
ΔΟΜΗ ΚΑΙ ΟΡΓΑΝΑ ΤΟΥ ΠΜΣ
Αρμόδια όργανα για τη λειτουργία του Π.Μ.Σ. σύμφωνα
με το νόμο 4957/2022 είναι:
2.1 Σε επίπεδο Ιδρύματος αρμόδια όργανα είναι η Επιτροπή Μεταπτυχιακών Σπουδών και η Σύγκλητος.
2.2 Σε επίπεδο Ιατρικής Σχολής του ΕΚΠΑ αρμόδια όργανα είναι:
2.2.1 Η Συνέλευση της Ιατρικής Σχολής του ΕΚΠΑ. Αρμοδιότητες της Συνέλευσης είναι να:
α) εισηγείται στη Σύγκλητο διά της Επιτροπής Μεταπτυχιακών Σπουδών την αναγκαιότητα ίδρυσης/τροπο-
ποίησης Π.Μ.Σ., καθώς και την παράταση της διάρκειας
του Π.Μ.Σ.,
β) ορίζει τον/ην Διευθυντή/τρια και τα μέλη της Συντονιστικής Επιτροπής του Π.Μ.Σ. της Ιατρικής Σχολής του ΕΚΠΑ,
γ) εισηγείται εκπροσώπους για τον ορισμό των Επιτροπών Προγραμμάτων Σπουδών των ΔΠΜΣ στα οποία
συμμετέχει η Ιατρική Σχολή του ΕΚΠΑ,
δ) συγκροτεί Επιτροπές για την αξιολόγηση των αιτήσεων των υποψήφιων μεταπτυχιακών φοιτητών και εγκρίνει
την εγγραφή αυτών στο Π.Μ.Σ.,
ε) αναθέτει το διδακτικό έργο μεταξύ των διδασκόντων
του Π.Μ.Σ. και δύναται να αναθέτει επικουρικό διδακτικό
έργο σε Π.Μ.Σ. στους υποψήφιους διδάκτορες της Ιατρικής Σχολής, υπό την επίβλεψη διδάσκοντος του Π.Μ.Σ.
στ) συγκροτεί εξεταστικές επιτροπές για την εξέταση
των διπλωματικών εργασιών των μεταπτυχιακών φοιτητών και ορίζει τον επιβλέποντα ανά εργασία,
ζ) διαπιστώνει την επιτυχή ολοκλήρωση της φοίτησης
και απονέμει το Δίπλωμα Μεταπτυχιακών Σπουδών,
η) εγκρίνει τον απολογισμό του Π.Μ.Σ., κατόπιν εισήγησης της Συντονιστικής Επιτροπής (Σ.Ε.),
θ) αναθέτει σε μεταπτυχιακούς φοιτητές/τριες τη διεξαγωγή επικουρικού διδακτικού έργου σε προγράμματα
σπουδών πρώτου κύκλου σπουδών της Ιατρικής Σχολής,
ι) ασκεί κάθε άλλη νόμιμη αρμοδιότητα.
Με απόφαση της Συνέλευσης της Ιατρικής Σχολής οι
αρμοδιότητες των περ. δ) και στ) δύναται να μεταβιβάζονται στη Σ.Ε. του Π.Μ.Σ.
2.2.2 Η Συντονιστική Επιτροπή (Σ.Ε.)
Η Σ.Ε. αποτελείται από τον/την Διευθυντή/ντρια του
Π.Μ.Σ. και τέσσερα (4) μέλη Δ.Ε.Π. της Ιατρικής Σχολής
και ομότιμους καθηγητές/τριες, που έχουν συναφές
γνωστικό αντικείμενο με αυτό του Π.Μ.Σ. και αναλαμβάνουν διδακτικό έργο στο Π.Μ.Σ. Τα μέλη της Σ.Ε. κα-
θορίζονται με απόφαση της Συνέλευσης της Ιατρικής
Σχολής. Η Σ.Ε. είναι αρμόδια για την παρακολούθηση
και τον συντονισμό της λειτουργίας του προγράμματος
και ιδίως:
α) καταρτίζει τον αρχικό ετήσιο προϋπολογισμό του
Π.Μ.Σ. και τις τροποποιήσεις του, εφόσον το Π.Μ.Σ. διαθέτει
πόρους, και εισηγείται την έγκρισή του προς την Επιτροπή
Ερευνών του Ειδικού Λογαριασμού Κονδυλίων Έρευνας
(Ε.Λ.Κ.Ε.),
β) καταρτίζει τον απολογισμό του προγράμματος και
εισηγείται την έγκρισή του προς τη Συνέλευση της Ιατρικής Σχολής,
γ) εγκρίνει τη διενέργεια δαπανών του Π.Μ.Σ.,
δ) εγκρίνει τη χορήγηση υποτροφιών, ανταποδοτικών
ή μη, σύμφωνα με όσα ορίζονται στην απόφαση ίδρυσης
του Π.Μ.Σ. και τον Κανονισμό μεταπτυχιακών και διδακτορικών σπουδών,
ε) εισηγείται προς τη Συνέλευση της Ιατρικής Σχολής την
κατανομή του διδακτικού έργου, καθώς και την ανάθεση
διδακτικού έργου,
στ) εισηγείται προς τη Συνέλευση της Ιατρικής Σχολής
την πρόσκληση Επισκεπτών Καθηγητών για την κάλυψη
διδακτικών αναγκών του Π.Μ.Σ.,
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1743/19.03.2024
ζ) καταρτίζει σχέδιο για την τροποποίηση του προγράμματος σπουδών, το οποίο υποβάλλει προς τη Συνέλευση
της Ιατρικής Σχολής,
η) εισηγείται προς τη Συνέλευση της Ιατρικής Σχολής
την ανακατανομή των μαθημάτων μεταξύ των ακαδημαϊκών εξαμήνων, καθώς και θέματα που σχετίζονται με
την ποιοτική αναβάθμιση του προγράμματος σπουδών.
2.2.3 Ο/Η Διευθυντής/τρια του Π.Μ.Σ.
Ο/Η Διευθυντής/τρια του Π.Μ.Σ. προέρχεται από τα
μέλη Δ.Ε.Π. της Ιατρικής Σχολής κατά προτεραιότητα βαθμίδας καθηγητή ή αναπληρωτή καθηγητή και ορίζεται με
απόφαση της Συνέλευσης της Σχολής για διετή θητεία, με
δυνατότητα ανανέωσης χωρίς περιορισμό.
Ο/Η Διευθυντής/τρια του Π.Μ.Σ. έχει τις ακόλουθες
αρμοδιότητες:
α) προεδρεύει της Σ.Ε., συντάσσει την ημερήσια διάταξη
και συγκαλεί τις συνεδριάσεις της,
β) εισηγείται τα θέματα που αφορούν στην οργάνωση
και τη λειτουργία του Π.Μ.Σ. προς τη Συνέλευση της Ιατρικής Σχολής,
γ) εισηγείται προς τη Σ.Ε. και τα λοιπά όργανα του Π.Μ.Σ.
και του Α.Ε.Ι. θέματα σχετικά με την αποτελεσματική λειτουργία του Π.Μ.Σ.,
δ) είναι Επιστημονικός Υπεύθυνος/η του προγράμματος
και ασκεί τις αντίστοιχες αρμοδιότητες,
ε) ορίζει εκλογές για την αναπλήρωση μελών επιτροπών
λόγω κένωσης θέσης,
στ) έχει την ευθύνη σύνταξης του προϋπολογισμού και
απολογισμού του Π.Μ.Σ., τους οποίους υποβάλλει στη
Συνέλευση για έγκριση,
ζ) παρακολουθεί την υλοποίηση των αποφάσεων των
οργάνων του Π.Μ.Σ. και του Εσωτερικού Κανονισμού μεταπτυχιακών και διδακτορικών προγραμμάτων σπουδών,
καθώς και την παρακολούθηση εκτέλεσης του προϋπολογισμού του Π.Μ.Σ. και για την έκδοση των εντολών
πληρωμής των σχετικών δαπανών,
η) Κατά τη λήξη της θητείας του, καθώς και της ΣΕ,
συντάσσει αναλυτικό απολογισμό του ερευνητικού και
εκπαιδευτικού έργου του Π.Μ.Σ., καθώς και των λοιπών
δραστηριοτήτων του, με στόχο την αναβάθμιση των
σπουδών, την καλύτερη αξιοποίηση του ανθρώπινου
δυναμικού, τη βελτιστοποίηση των υφιστάμενων υποδομών και την κοινωνικά επωφελή χρήση των διαθέσιμων
πόρων του Π.Μ.Σ.
θ) ασκεί οποιαδήποτε άλλη αρμοδιότητα, η οποία ορίζεται στην απόφαση ίδρυσης του Π.Μ.Σ.
Ο/Η Διευθυντής/τρια του Π.Μ.Σ., καθώς και τα μέλη
της Σ.Ε. δεν δικαιούνται αμοιβής ή οποιασδήποτε αποζημίωσης για την εκτέλεση των αρμοδιοτήτων που τους
ανατίθενται και σχετίζεται με την εκτέλεση των καθηκόντων τους.
2.3 Γραμματειακή υποστήριξη Π.Μ.Σ.
α) Η Γραμματεία της Ιατρικής Σχολής είναι αρμόδια για
τη γραμματειακή και διοικητική υποστήριξη του Π.Μ.Σ.
β) Το Π.Μ.Σ. έχει ιδίους πόρους και μπορεί να προσλαμβάνει, σύμφωνα με την ισχύουσα νομοθεσία, υπάλληλο ή
υπαλλήλους για τη γραμματειακή και διοικητική υποστήριξη, οι οποίοι και πάλι βρίσκονται υπό την επιστασία της
Γραμματείας της Ιατρικής Σχολής.
ΑΡΘΡΟ 3.
ΚΑΤΗΓΟΡΙΕΣ ΚΑΙ ΑΡΙΘΜΟΣ ΕΙΣΑΚΤΕΩΝ
3.1 Στο Π.Μ.Σ. «Νεοπλασματική Νόσος στον Άνθρωπο: Έρευνα και Κλινικοπαθολογοανατομική Προσέγγιση
στα Πλαίσια της Εξατομικευμένης Ιατρικής (Διάγνωση
και Στοχευμένη Θεραπεία)» γίνονται δεκτοί πτυχιούχοι
πανεπιστημίων των Τμημάτων Ιατρικής, Οδοντιατρικής,
Φαρμακευτικής, Νοσηλευτικής, Βιολογίας, Χημείας και
συναφών Τμημάτων της ημεδαπής ή Τμημάτων αναγνωρισμένων ομοταγών ιδρυμάτων της αλλοδαπής, καθώς
και πτυχιούχοι Τ.Ε.Ι. συναφούς γνωστικού αντικειμένου,
όπως των Τμημάτων Ιατρικών Εργαστηρίων, Νοσηλευτικής Ακτινολογίας και Ακτινοθεραπείας.
3.2 Ο ανώτατος αριθμός των εισακτέων φοιτητών/
τριών στο Π.Μ.Σ. «Νεοπλασματική Νόσος στον Άνθρωπο: Έρευνα και Κλινικοπαθολογοανατομική Προσέγγιση
στα Πλαίσια της Εξατομικευμένης Ιατρικής (Διάγνωση
και Στοχευμένη Θεραπεία)» ορίζεται σε τριάντα πέντε
(35) συνολικά ανά ακαδημαϊκό έτος. Ο ανώτατος αριθμός εισακτέων προσδιορίζεται σύμφωνα με τον αριθμό
των διδασκόντων του Π.Μ.Σ. και την αναλογία φοιτητώνδιδασκόντων, την υλικοτεχνική υποδομή, τις αίθουσες
διδασκαλίας, την απορρόφηση των διπλωματούχων από
την αγορά εργασίας.
3.3 Επιπλέον του αριθμού εισακτέων γίνεται δεκτό ένα
(1) μέλος των κατηγοριών Ε.Ε.Π., Ε.ΔΙ.Π. και Ε.Τ.Ε.Π. κατ’
έτος, εφόσον το έργο που επιτελεί στο Ίδρυμα είναι συναφές με το γνωστικό αντικείμενο του Π.Μ.Σ.
3.4 Οι υπότροφοι του ΙΚΥ, οι αλλοδαποί υπότροφοι του
ελληνικού κράτους, για το ίδιο ή συναφές γνωστικό αντικείμενο με αυτό του Π.Μ.Σ., εισάγονται χωρίς εξετάσεις.
ΑΡΘΡΟ 4.
ΤΡΟΠΟΣ ΕΙΣΑΓΩΓΗΣ
4.1 Η επιλογή των φοιτητών/τριών γίνεται σύμφωνα με
την ισχύουσα νομοθεσία, τον Κανονισμό Μεταπτυχιακών
και Διδακτορικών Σπουδών ΕΚΠΑ και τις προβλέψεις του
παρόντος Κανονισμού.
4.2 Κάθε Μάϊο, με απόφαση της Συνέλευσης της Ιατρικής
Σχολής του Ε.Κ.Π.Α, δημοσιεύεται και αναρτάται στην ιστοσελίδα της Ιατρικής Σχολής και του Π.Μ.Σ. προκήρυξη για
την εισαγωγή μεταπτυχιακών φοιτητών/τριών στο Π.Μ.Σ.
Οι σχετικές αιτήσεις μαζί με τα απαραίτητα δικαιολογητικά
κατατίθενται στη Γραμματεία του Π.Μ.Σ., σε προθεσμία που
ορίζεται κατά την προκήρυξη και μπορεί να παραταθεί με
απόφαση της Συνέλευσης της Ιατρικής Σχολής.
4.3 Η Συνέλευση της Ιατρικής Σχολής αναθέτει στη Σ.Ε.
τη διαδικασία επιλογής των εισακτέων του Π.Μ.Σ.
4.4 Απαραίτητα δικαιολογητικά είναι:
- Αίτηση συμμετοχής
- Βιογραφικό σημείωμα
- Φωτοτυπία δύο όψεων της αστυνομικής ταυτότητας
- Αντίγραφο πτυχίου ή βεβαίωση περάτωσης σπουδών
- Αναλυτική βαθμολογία προπτυχιακών μαθημάτων
- Πιστοποιητικό γλωσσομάθειας αγγλικής γλώσσας
επιπέδου B2 ή ανώτερου (Εάν η γλωσσομάθεια δεν πιστοποιείται με δίπλωμα επιπέδου B2 ή ανώτερου, ορίζε-
τε ως τρόπος πιστοποίησης γλωσσομάθειας ενδεικτική
προφορική εξέταση κατά την διάρκεια της συνέντευξης)
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1743/19.03.2024
- Δύο συστατικές επιστολές
- Επιστημονικές δημοσιεύσεις, εάν υπάρχουν
- Αποδεικτικά επαγγελματικής ή ερευνητικής δραστηριότητας, εάν υπάρχουν
- Πιστοποιητικό ελληνομάθειας ή επαρκής, διαπιστωμένη από την Σ.Ε. του Π.Μ.Σ., γνώση της ελληνικής γλώσσας
για αλλοδαπούς υποψήφιους
- Αναγνώριση ακαδημαϊκού τίτλου σπουδών της αλλοδαπής.
4.5 Για τους/ις φοιτητές/τριες από ιδρύματα της αλλοδαπής, που δεν προσκομίζουν πιστοποιητικό αναγνώρι-
σης ακαδημαϊκού τίτλου σπουδών από τον Δ.Ο.Α.Τ.Α.Π.,
ακολουθείται η ακόλουθη διαδικασία:
Προκειμένου να αναγνωριστεί ένας τίτλος σπουδών
πρέπει το ίδρυμα που απονέμει τους τίτλους να συμπεριλαμβάνεται στον κατάλογο των αλλοδαπών ιδρυμάτων,
που τηρεί και επικαιροποιεί ο Δ.Ο.Α.Τ.Α.Π.,
Αν το ίδρυμα της αλλοδαπής ανήκει στον κατάλογο
ιδρυμάτων του άρθρου 307, του Νόμου 4957/2022, τότε ο
υποψήφιος υποχρεούται να προσκομίσει βεβαίωση τόπου
σπουδών, η οποία εκδίδεται και αποστέλλεται από το πανεπιστήμιο της αλλοδαπής. Αν ως τόπος σπουδών ή μέρος
αυτών βεβαιώνεται η ελληνική επικράτεια, ο τίτλος σπουδών
δεν αναγνωρίζεται, εκτός αν το μέρος σπουδών που έγιναν
στην ελληνική επικράτεια βρίσκεται σε δημόσιο Α.Ε.Ι.
4.6 Η αξιολόγηση των υποψηφίων και η επιλογή των
εισακτέων γίνεται με βάση τα ακόλουθα κριτήρια:
1. Γενικός Βαθμός πτυχίου (ποσοστό 30%)
2. Μέσος όρος βαθμολογίας σε τρία προπτυχιακά μαθήματα σχετικά με το γνωστικό αντικείμενο του Π.Μ.Σ.
(ποσοστό 5%)
3. Επίδοση της πτυχιακής ή διπλωματικής εργασίας
(όπου αυτή προβλέπεται στον Α’ κύκλο σπουδών) (ποσοστό 5%)
4. Πιστοποιημένη γνώση αγγλικής γλώσσας (ποσοστό 10%)
5. Επιστημονικές δημοσιεύσεις, συμμετοχή σε συνέδρια
(ποσοστό 5%)
6. Συστατικές επιστολές (ποσοστό 10%)
7. Ερευνητική δραστηριότητα (ποσοστό 5%)
8. Κατοχή δεύτερου πτυχίου προπτυχιακού ή μεταπτυχιακού ή διδακτορικού διπλώματος (ποσοστό 5%)
9. Προφορική συνέντευξη σε τριμελή επιτροπή οριζόμενη από τη Σ.Ε. (ποσοστό 25%), όπου εκτιμώνται μετα-
ξύ άλλων η δυνατότητα και το κίνητρο (motivation) του
υποψηφίου να ανταποκριθεί στις απαιτήσεις του Π.Μ.Σ.
(Κίνητρο - Προσωπικότητα - Σύντομο Σημείωμα).
4.7 Με βάση τα συνολικά κριτήρια, η Σ.Ε. καταρτίζει τον
πίνακα αξιολόγησης των φοιτητών/τριών και τον καταθέτει προς έγκριση στη Συνέλευση της Ιατρικής Σχολής.
Οι επιτυχόντες/ουσες θα πρέπει να εγγραφούν στη
Γραμματεία του Π.Μ.Σ. εντός δέκα (10) ημερών από την
απόφαση της Συνέλευσης της Ιατρικής Σχολής.
Σε περίπτωση ισοβαθμίας (με μαθηματική στρογγυλοποίηση στην ακέραιη μονάδα της κλίμακας 100), εισά-
γονται οι ισοβαθμήσαντες υποψήφιοι, σε ποσοστό που
δεν υπερβαίνει το 10% του ανώτατου αριθμού εισακτέων.
Σε περίπτωση μη εγγραφής ενός ή περισσοτέρων φοιτητών/τριών, θα κληθούν να εγγραφούν στο Π.Μ.Σ. οι
επιλαχόντες/ουσες (αν υπάρχουν), με βάση τη σειρά τους
στον εγκεκριμένο αξιολογικό πίνακα.
ΑΡΘΡΟ 5.
ΔΙΑΡΚΕΙΑ ΦΟΙΤΗΣΗΣ
5.1 Η χρονική διάρκεια φοίτησης στο Π.Μ.Σ. που οδηγεί
στη λήψη Διπλώματος Μεταπτυχιακών Σπουδών (Μ.Δ.Σ.)
ορίζεται σε τέσσερα (4) ακαδημαϊκά εξάμηνα, στα οποία
περιλαμβάνεται και ο χρόνος εκπόνησης διπλωματικής
εργασίας.
5.2 Υπάρχει δυνατότητα παράτασης, έπειτα από αιτιολογημένη αίτηση του φοιτητή και έγκριση από τη Συνέ-
λευση της Ιατρικής Σχολής. Η παράταση δεν υπερβαίνει
τα δύο (2) συνεχόμενα εξάμηνα μετά το πέρας της κανονικής φοίτησης του Π.Μ.Σ. Έτσι, ο ανώτατος επιτρεπόμενος
χρόνος ολοκλήρωσης των σπουδών ορίζεται στα έξι (6)
ακαδημαϊκά εξάμηνα.
5.3 Οι φοιτητές/τριες που δεν έχουν υπερβεί το ανώτατο
όριο φοίτησης, έπειτα από αιτιολογημένη αίτησή τους
προς τη Σ.Ε., τη γραμματεία του Π.Μ.Σ. και την Συνέλευση
της Ιατρικής Σχολής, δύνανται να διακόψουν τη φοίτησή
τους για χρονική περίοδο που δεν υπερβαίνει τα δύο (2)
συνεχόμενα εξάμηνα. Αναστολή φοίτησης χορηγείται για
σοβαρούς λόγους (στρατιωτική θητεία, ασθένεια, λοχεία,
απουσία στο εξωτερικό κ.ά.).
Η αίτηση πρέπει να είναι αιτιολογημένη και να συνοδεύεται από όλα τα σχετικά δικαιολογητικά αρμόδιων δημό-
σιων αρχών ή οργανισμών, από τα οποία αποδεικνύονται
οι λόγοι αναστολής φοίτησης. Η φοιτητική ιδιότητα αναστέλλεται κατά τον χρόνο διακοπής της φοίτησης και δεν
επιτρέπεται η συμμετοχή σε καμία εκπαιδευτική διαδικασία. Τα εξάμηνα αναστολής της φοιτητικής ιδιότητας δεν
προσμετρώνται στην προβλεπόμενη ανώτατη διάρκεια
κανονικής φοίτησης.
Τουλάχιστον δύο εβδομάδες πριν από το πέρας της αναστολής φοίτησης, ο/η φοιτητής/τρια υποχρεούται να επα-
νεγγραφεί στο πρόγραμμα για να συνεχίσει τις σπουδές του/
της με τα δικαιώματα και τις υποχρεώσεις του/της ενεργού
φοιτητή/τριας. Οι φοιτητές/τριες δύνανται με αίτησή τους
να διακόψουν την αναστολή φοίτησης και να επιστρέψουν
στο Πρόγραμμα μόνο στην περίπτωση που έχουν αιτηθεί
αναστολή φοίτησης για δύο συνεχόμενα ακαδημαϊκά εξάμηνα. Η αίτηση διακοπής της αναστολής φοίτησης πρέπει
να κατατίθεται το αργότερο δύο εβδομάδες πριν από την
έναρξη του δεύτερου εξαμήνου της αναστολής.
5.4 Η διάρκεια αναστολής ή παράτασης του χρόνου
φοίτησης συζητείται και εγκρίνεται κατά περίπτωση από
τη Σ.Ε., η οποία και εισηγείται στη Συνέλευση της Ιατρικής
Σχολής.
ΑΡΘΡΟ 6.
ΠΡΟΓΡΑΜΜΑ ΣΠΟΥΔΩΝ
6.1 Το Π.Μ.Σ. ξεκινά το χειμερινό εξάμηνο εκάστου ακαδημαϊκού έτους. Η φοίτηση ολοκληρώνεται σε τέσσερα
(4) εξάμηνα. 6.2 Για την απόκτηση διπλώματος του Π.Μ.Σ.
απαιτούνται συνολικά εκατόν είκοσι (120) πιστωτικές μονάδες (ECTS). Όλα τα μαθήματα οργανώνονται σε εξά-
μηνα, διδάσκονται εβδομαδιαίως, και, κατά περίπτωση,
περιλαμβάνουν θεωρητικά μαθήματα, εργαστηριακές
ασκήσεις, σεμινάρια.
6.3 Η γλώσσα διδασκαλίας η ελληνική και κατά περίπτωση η αγγλική γλώσσα (π.χ. πρόσκληση ξένων ομιλητών),
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1743/19.03.2024
ενώ η γλώσσα συγγραφής της μεταπτυχιακής διπλωματικής εργασίας είναι η ελληνική ή η αγγλική γλώσσα.
6.4 Κατά τη διάρκεια των σπουδών, οι μεταπτυχιακοί
φοιτητές/τριες υποχρεούνται σε παρακολούθηση και
επιτυχή εξέταση μεταπτυχιακών μαθημάτων, σε παρακολούθηση εργαστηριακών και πρακτικών ασκήσεων,
σε ερευνητική απασχόληση και συγγραφή επιστημονικών εργασιών, καθώς και σε εκπόνηση μεταπτυχιακής
διπλωματικής εργασίας.
6.5 Η εκπόνηση της διπλωματικής εργασίας πραγματοποιείται στο 4ο εξάμηνο σπουδών και πιστώνεται με
τριάντα (30) ECTS.
6.6 Η διδασκαλία των μαθημάτων γίνεται διά ζώσης ή
εξ αποστάσεως, σύμφωνα με την κείμενη νομοθεσία και
όσα ορίζονται στο άρθρο 7 του παρόντος κανονισμού.
6.7 Α. Το πρόγραμμα των μαθημάτων διαμορφώνεται
για όλους τους συμμετέχοντες ως εξής:
Α ’ Εξάμηνο
Μαθήματα Υποχρεωτικά
Διδ. ώρες/εβδ.
ECTS
Α1. Παθολογοανατομική Ορολογία
Α2. Επιδημιολογία Καρκίνου-Περιβάλλον και Καρκίνος
Α3. Bασικές Λειτουργίες του Νεοπλασματικού Κυττάρου
Α4. Μοριακή Βάση της Καρκινογένεσης
Α5. Υπόβαθρο Μετάστασης- Αρχέγονα Κύτταρα
Α6. Ανοσολογικό Σύστημα και Καρκίνος
Α7. Παθολογοανατομικές Παράμετροι-Κλινικές Εκδηλώσεις των Όγκων
Α8. Μεθοδολογίες και Τεχνικές στην Έρευνα του Καρκίνου
Μαθήματα Επιλογής (επιλογή ενός μαθήματος)
Α9. Βιοστατιστική: Καμπύλες Επιβίωσης, Μαθηματικά Μοντέλα
Α10. Ερευνητικά Πρωτόκολλα στον Καρκίνο
Σύνολο
Β ’ Εξάμηνο
Μαθήματα Υποχρεωτικά
Διδ. ώρες/εβδ
ΕCTS
Β1. Νεοπλασίες Λεμφικού Ιστού και Αιμοποιητικού Ιστού
Β2. Κεφαλή-Τράχηλος
Β3. Αναπνευστικό Σύστημα
Β4. Γαστρεντερικό Σύστημα
Β5. Ενδοκρινείς Αδένες
Β6. Οστά-Μαλακά Μόρια
Β7. Νευρικό Σύστημα-Αισθητήρια όργανα
Μαθήματα Επιλογής (επιλογή ενός μαθήματος)
Β8. Κόστος Νοσηλείας Καρκινοπαθούς-Οικονομία της Υγείας
Β9. Ολιστική (Σωματική και Ψυχολογική) Φροντίδα Ασθενών με Καρκίνο
Σύνολο
Γ ’ Εξάμηνο
Μαθήματα Υποχρεωτικά
Διδ. ώρες/εβδ.
ECTS
Γ1. Ήπαρ-Χοληφόρα
Γ2. Πάγκρεας
Γ3. Νεφρός
Γ4. Γεννητικό άρρενος
Γ5. Γεννητικό θήλεος
Γ6. Μαστός
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1743/19.03.2024
Β. Περιεχόμενο/Περιγραφή μαθημάτων
Α’Εξάμηνο
Μαθήματα Υποχρεωτικά
Α1. Παθολογοανατομική Ορολογία
Το μάθημα αυτό εισάγει τον μεταπτυχιακό φοιτητή στη
σύγχρονη Παθολογική Ανατομική, τη Μοριακή Βιολογία
και τη Βιοπληροφορική και εστιάζει στη σημασία του ποιοτικού ελέγχου στην Παθολογική Ανατομική, καθώς και
στη διασφάλιση του. Στόχος του επίσης είναι η εξοικείωση
με τις έννοιες του νεοπλασματικού φαινότυπου, της βαθμοποίησης και της σταδιοποίησης των νεοπλασμάτων, τις
αρχές ταξινόμησης και την αναγνώριση των μακροσκοπικών και μικροσκοπικών χαρακτηριστικών των νεοπλασι-
ών. Επιπροσθέτως, γίνεται αναφορά στη μορφολογία του
φυσιολογικού κυττάρου-ιστού σε αντιδιαστολή με αυτή
του κακοήθους κυττάρου-νεοπλασματκού ιστού. Οι εργαστηριακές ασκήσεις φέρουν σε επαφή τον μεταπτυχιακό
φοιτητή με τη μακροσκοπική και μικροσκοπική εξέταση
των φυσιολογικών και νεοπλασματικών ιστών.
Α2. Επιδημιολογία Καρκίνου - Περιβάλλον και Καρκίνος
Επιδημιολογία καρκίνου:
Στην ενότητα αυτή περιγράφονται οι στατιστικές και
επιδημιολογικές μεθοδολογίες που χρησιμοποιούνται για
την καταγραφή της επίπτωσης, θνησιμότητας και θνητότητας για τον προσδιορισμό ομάδων υψηλού κινδύνου
και τον έλεγχο της πορείας της νόσου. Γίνεται εκτενής αναφορά σε επιδημιολογικές μελέτες που συνδέουν περιβαλ-
λοντικούς, μολυσματικούς και διατροφικούς παράγοντες
ή την επαγγελματική έκθεση με την καρκινογένεση σε
διαφορετικούς ιστούς. Τέτοιες μελέτες παρέχουν πληροφορίες για την εφαρμογή αποτελεσματικών στρατηγικών
αποφυγής της νόσου πολλές δεκαετίες πριν προσδιορισθεί ο ακριβής αιτιολογικός μηχανισμός της και συμβάλ-
λουν στην καθιέρωση οδηγιών και δράσεων πρόληψης.
Περιβάλλον και καρκίνος:
Το μάθημα αυτό έχει σκοπό να αναδείξει τη σχέση του
μικρο/μακρο- περιβάλλοντος με την καρκινογένεση και
πιο συγκεκριμένα με τις επιδράσεις φυσικών αιτίων (π.χ.
υπεριώδης ακτινοβολία, κάπνισμα, χημικές ουσίες, διατροφή, ρύπανση της ατμόσφαιρας και επαγγελματική
έκθεση). Στην ενότητα αυτή εκτός από βασικές αρχές
τοξικολογίας περιγράφονται οι προκαλούμενες ιστικές
βλάβες μετά από επίδραση φυσικών, χημικών ή άλλων
περιβαλλοντικών παραγόντων που τελικά οδηγούν σε
καρκινογένεση. Γίνεται επίσης αναφορά στη συμμετοχή
διατροφικών παραγόντων ή του τρόπου ζωής στην πολυπαραγοντική διαδικασία της καρκινογένεσης με πα-
ρέμβαση σε μονοπάτια κυτταρικής σηματοδότησης που
αφορούν τη νεοπλασία.
Α3. Bασικές Λειτουργίες του Νεοπλασματικού Κυττάρου
Το μάθημα αυτό εισάγει τον φοιτητή στη γενική θεώρηση της ιστικής αναδιάταξης μέσω του κυτταρικού
πολλαπλασιασμού (κυτταρικός κύκλος) και του κυτταρικού θανάτου. Αναλύονται οι μηχανισμοί ελέγχου
του κυτταρικού κύκλου και αναλύεται η σημασία της
διαταραχής τους στην ανάπτυξη και εξέλιξη της νεοπλασίας. Περιγράφονται επίσης οι κύριοι μηχανισμοί
κυτταρικού θανάτου (απόπτωση και αυτοφαγία) αλλά
και οι λιγότερο γνωστοί (νεκρόπτωση, φερρόπτωση,
παράπτωση, μιτοφαγία) και εξετάζεται η σημασία τους
στην νεοπλασματική εξέλιξη και κυρίως στις νεότερες
αντινεοπλασματικές στρατηγικές. Αναλύονται επίσης
οι γενετικοί και επιγενετικοί μηχανισμοί που διέπουν τη
ρύθμισή τους.
Α4. Μοριακή Βάση της Καρκινογένεσης
Στο μάθημα αυτό αναλύονται οι γενετικοί και επιγενετικοί μηχανισμοί ως βάση για την ανάπτυξη και την εξέλιξη
του καρκίνου. Οι φοιτητές εξοικειώνονται με τις έννοιες
της αποσταθεροποίησης του καρκινικού γονιδιώματος
και της διαταραχής της δομής του DNA, των ογκογονιδίων και ογκοκατασταλτικών γονίδιων, τους μηχανισμούς
επιδιόρθωσης βλαβών στο DNA. Γίνεται ευρεία αναφορά
στα επιγενετικά φαινόμενα στον καρκίνο με έμφαση στην
τροποποίηση των ιστονών και στη μεθυλίωση των υποκινητών διαφόρων γονιδίων, καθώς και στη σημασία των
microRNAs ως προγνωστικών και προβλεπτικών δεικτών.
Αναλύεται επίσης η σημασία της επιγενετικής ως βάση
ανάπτυξης στοχεύουσας αντινεοπλασματικής αγωγής. Ο
φοιτητής εξοικειώνεται επίσης με τον ρόλο των μιτοχονδρίων στην καρκινογένεση. Ακολούθως, γίνεται ευρεία
αναφορά στις σηματοδοτικές οδούς που εμπλέκονται
στην παθογένεια του καρκίνου, μονοπάτια MAPK, καθώς
και WnT, Hedgehog, JAK/STAT, Notch και Hippo. Επίσης
περιγράφεται ο ρόλος του αποπτωτικού σηματοδοτικού
Γ7. Δέρμα
Γ8. Παιδιατρικά νεοπλάσματα
Μαθήματα Επιλογής (επιλογή δύο μαθημάτων)
Γ9. Απεικονιστικές μέθοδοι-Επεμβατική ακτινοβολία
Γ10. Χειρουργικές τεχνικές στον άρρωστο με νεοπλασματική νόσο
Γ11. Θεραπευτική αντιμετώπιση: χημειοθεραπεία, ακτινοθεραπεία,
ανοσοθεραπεία, στοχευμένη θεραπεία
Σύνολο
Δ ’ Εξάμηνο
ΕCTS
Εκπόνηση μεταπτυχιακής διπλωματικής εργασίας
Σύνολο
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1743/19.03.2024
μονοπατιού που επάγεται από τον TRAIL αλλά και το μονοπάτι κυτταρικής επιβίωσης NFKB στον καρκίνο.
Α5. Υπόβαθρο Μετάστασης-Αρχέγονα Κύτταρα
Το μάθημα αυτό στοχεύει στην κατανόηση των μηχανισμών διήθησης μετάστασης, επιθηλιομεσεγχυματικής
μετατροπής, καθώς και του γονιδιακού υπόβαθρου της
μετάστασης με αναφορά στους κύριους τύπους καρκίνου.
Αναλύονται, οι μηχανισμοί νεοαγγειογένεσης, η σημασία
του μικροπεριβάλλοντος στον καρκίνο, καθώς και η έννοια της μεταστατικής φωλεάς, του ιστικού τροπισμού
και της οργανο-ειδικής μετάστασης. Σχολιάζεται ακόμα, η
σημασία των πρόσφατα περιγραφέντων εξωσωμάτων στη
διάγνωση και την παρακολούθηση ασθενών με καρκίνο.
Επίσης, αναφέρονται δράσεις θεραπευτικής παρέμβασης
σε όλα τα στάδια της καρκινικής εξέλιξης. Ο φοιτητής
εξοικειώνεται με την έννοια του αρχέγονου κυττάρου,
τα φαινοτυπικά χαρακτηριστικά του, την τοπογραφία σε
διάφορους ιστούς και τη σημασία του στην ιστική ομοιόστασή και στην ανάπτυξη και την εξέλιξη της νεοπλασίας.
Γίνεται εκτενής αναφορά στη βιολογική σημασία και σε
θεραπευτικές εφαρμογές των μεσεγχυματικών βλαστικών
κυττάρων στον καρκίνο, ενώ αναλύεται η προγνωστική
σημασία της ποσοτικής εκτίμησης των κυττάρων αυτών σε
διάφορους τύπους καρκίνου, τόσο στην αρχική διάγνωση
όσο και στην υποτροπή.
Α6. Ανοσολογικό Σύστημα και Καρκίνος
Τα μαθήματα αφορούν τον ρόλο του ανοσιακού συστήματος στην έναρξη και την εξέλιξη των κακοήθων νεοπλα-
σμάτων. Αρχικά γίνεται μια εισαγωγή στην ανοσολογία,
εστιασμένη περισσότερο σε αντικαρκινικούς μηχανισμούς
και στη συνέχεια συζητώνται οι λειτουργίες των διάφορων
φλεγμονωδών κυττάρων και πώς αυτές επηρεάζουν θετικά ή αρνητικά (ανοσοεπιτήρηση ή ανοσολογική διαφυγή,
αντίστοιχα) την εξέλιξη του καρκίνου. Οι φοιτητές ενημερώνονται για τις νέες ανοσοθεραπευτικές στρατηγικές, με
έμφαση στον αποκλεισμό των αναστολέων σημείων ελέγχου
(immune checkpoint inhibitors, anti-PD1, PD-L1, CTLA-4).
Α7. Παθολογοανατομικές Παράμετροι-Κλινικές Εκδηλώσεις των Όγκων
Ο φοιτητής κατανοεί τις παθολογοανατομικές και μοριακές παραμέτρους που σχετίζονται με τη νεοπλασία
καθώς και την προγνωστική και προβλεπτική τους αξία.
Περιγράφονται στοχευμένη η θεραπεία μέσω διαχείρισης
της απόπτωσης και της αυτοφαγίας, γενικές στρατηγικές στοχεύουσας θεραπείας και αρχές γονιδιακής θερα-
πείας. Γίνεται επίσης εκτενής και σε βάθος αναφορά και
εκτίμηση της αποτελεσματικότητας των βιοδεικτών που
χρησιμοποιούνται για τη στοχεύουσα θεραπεία. Ο φοιτητής εξοικειώνεται με τη σημασία του προγνωστικού και
προβλεπτικού δείκτη με αναφορά σε διάφορους κοινούς
τύπους καρκίνου ως παραδείγματα. Αναφέρονται τρέχοντα θεραπευτικά πρωτόκολλα με βάση στοχεύουσες
θεραπείες, ενώ επισημαίνεται η συμβολή (νέων τεχνικών εκτός από τις μοριακές) όπως ανάλυση εικόνας, η
ηλεκτρονική και συνεστιακή μικροσκοπία κ.λ.π για την
εκτίμηση και καθιέρωση νέων προγνωστικών-προβλεπτικών δεικτών. Σχολιάζεται τέλος, η κλινική σημειολογία-συ-
μπτωματολογία των σημαντικότερων μορφών καρκίνου
του ανθρώπου.
Α8. Μεθοδολογίες και Τεχνικές στην Έρευνα του Καρκίνου
Το μάθημα αυτό εστιάζει στις αρχές βιοηθικής που
οφείλουν να διέπουν την έρευνα καθώς και στις διάφορες ερευνητικές μεθοδολογίες με έμφαση στην έρευνα
του καρκίνου (γενομική, πρωτεομική, μεταβoλομική).
Γίνεται επίσης αναφορά σε βασικές αρχές και πρακτικές
εφαρμογές εργαστηριακών τεχνικών που συμβάλλουν
στη διάγνωση και την έρευνα του καρκίνου [τεχνικές
in situ υβριδισμού (FISH/CISH), κυτταρομετρία ροής,
ηλεκτρονική και συνεστιακή μικροσκοπία, ιστική απεικόνιση με χρήση φασματομετρίας μάζας, φασματο-
μετρία RAMAN]. Τέλος, οι φοιτητές εξοικειώνονται με
κλασικές τεχνικές που χρησιμοποιούνται στην έρευνα
του καρκίνου [απομόνωση κυττάρων και πρωτεϊνών,
κυτταροκαλλιέργειες, ανίχνευση και ποσοτικοποίηση
πρωτεϊνών].
Μαθήματα Επιλογής
Α9. Βιοστατιστική: Καμπύλες Επιβίωσης, Μαθηματικά
Μοντέλα
Ο κύριος στόχος του μαθήματος είναι η εξοικείωση των
φοιτητών με τις μεθόδους που χρησιμοποιούνται στην ανάλυση δεδομένων επιβίωσης, καθώς και με τη σωστή χρήση
τους σε πραγματικά βιοιατρικά δεδομένα. Ιδιαίτερη έμφαση
δίδεται στις ιδιαιτερότητες που προκύπτουν στην ανάλυση
δεδομένων επιβίωσης, καθώς και στη χρήση ημιπαραμετρικών μοντέλων για την ορθή ερμηνεία των αποτελεσμάτων.
Η παρουσίαση των στατιστικών μεθόδων ακολουθείται από
εκπαίδευση σε στατιστικά πακέτα (κυρίως R) που αφορά την
ανάλυση πραγματικών κλινικών δεδομένων. Επιπροσθέτως,
γίνεται αναφορά στις κατάλληλες στατιστικές δοκιμασίες
που απαιτούνται για την πραγματοποίηση ερευνητικών
πρωτοκόλλων σε σχέση με τον καρκίνο.
A10. Ερευνητικά Πρωτόκολλα στον Καρκίνο
Στόχος του μαθήματος είναι η σύγχρονη μεταφραστική
έρευνα με χρήση ζωικών προτύπων που αποτελούν ένα
απολύτως αναγκαίο εργαλείο για την ανάπτυξη και τη
δοκιμή κάθε νέας θεραπείας του καρκίνου. Η ανάπτυξη
νέων μορίων (μελλοντικών φαρμάκων), βιοϋλικών, ιατρικών μηχανημάτων αλλά και νέων συνδυασμών θεραπει-
ών, πρέπει να αξιολογηθούν με ιδιαίτερα αυστηρές και
μακροχρόνιες διαδικασίες, που ονομάζονται συνολικά,
προ-κλινικές πειραματικές δοκιμές, με χρήση ζωικών
προτύπων. Από τις δοκιμές αυτές, διαπιστώνεται πόσο
αποτελεσματική και ασφαλής είναι μια νέα θεραπευτική
προσέγγιση, οριοθετούνται τα όρια εφαρμογής της (π.χ.
ενδείξεις και αντενδείξεις) και απαντώνται μια σειρά από
ερωτήματα που έχουν σχέση με τις προδιαγραφές των
τελικών προϊόντων. Είναι επομένως σαφές ότι είναι πολλές οι παράμετροι που εμπλέκονται, για την ομαλή και
απολύτως επιστημονική εφαρμογή όλων των παραπάνω
διαδικασιών, μέχρι την πρώτη δοκιμή σε άνθρωπο (φάση
Ι κλινικής μελέτης). Στο μάθημα εξετάζονται όλα τα στάδια από τη σύλληψη μιας νέας ερευνητικής ιδέας μέχρι
και την πειραματική της εφαρμογή, εξετάζονται όλες οι
διεθνείς κανονιστικές διατάξεις με ιδιαίτερη έμφαση στις
ευρωπαϊκές (κοινό ευρωπαϊκό πλαίσιο) και αναλύονται με
παραδείγματα σημαντικά θέματα όπως η ηθική αξιολόγηση των πρωτοκόλλων, τα θέματα εκπαίδευσης και πιστο-
ποιήσεων στην πειραματική έρευνα κ.ά. Επιπροσθέτως
διδάσκεται η συγγραφή και η παρουσίαση μιας πειραμαΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1743/19.03.2024
τικής εργασίας, στη διεθνή βιβλιογραφία. Η παρουσίαση
και η συγγραφή ερευνητικών/πειραματικών εργασιών
είναι μια σημαντικότατη επιστημονική διαδικασία, που
έχει τις δικές της ιδιαιτερότητες και απαιτεί ξεχωριστές
ικανότητες και οργάνωση εκ μέρους των επιστημόνων.
Στο μάθημα αυτό, αναλύονται επίσης όλα τα βήματα για
την ορθή, πληρέστερη και σαφή σε περιεχόμενο, παρουσίαση των αποτελεσμάτων μιας έρευνας είτε σε δημόσια
υποστήριξή τους (ομιλία) είτε στη μορφή αγγλόφωνου
κειμένου για υποβολή και κρίση σε διεθνές επιστημονικό
περιοδικό.
Β’Εξάμηνο
Μαθήματα Υποχρεωτικά
Β1. Νεοπλασίες Λεμφικού και Αιμοποιητικού Ιστού
Το μάθημα αυτό εστιάζει στην κατανόηση της φυσιολογικής δομής και ανοσοαρχιτεκτονικής του λεμφικού ιστού
σε αντιδιαστολή με τον νεοπλασματικό ιστό (λέμφωμα),
καθώς και στην εξοικείωση με τους κύριους ανοσοφαινοτυπικούς δείκτες των διαφόρων τύπων/πληθυσμών
φυσιολογικών και νεοπλασματικών λεμφοκυττάρων.
Επίσης, εστιάζει στη διαφορική διάγνωση Hodgkin και
μη Hοdgkin λεμφωμάτων, στην κατανόηση των αρχών
σύγχρονης ταξινόμησης των μη Hodgkin λεμφωμάτων,
στην εμπέδωση βασικού ανοσοφαινότυπου των διαφόρων τύπων λεμφώματος Hodgkin, στην εμπέδωση βα-
σικού ανοσοφαινότυπου των διαφόρων τύπων B και Τ
λεμφωμάτων, στην εμπέδωση χαρακτηριστικών μοριακών ανωμαλιών μη Hodgkin λεμφωμάτων, καθώς και στη
διάκριση επιθετικών και μη επιθετικών τύπων μη Hodgkin
λεμφωμάτων με βάση την κλινική εικόνα, τον ιστολογικό
και ανοσολογικό φαινότυπο. Επιπροσθέτως, εξοικειώνει
τον φοιτητή με τις αρχές θεραπευτικής και στοχεύουσας
παρέμβασης σε λεμφώματα και τον βοηθά να κατανοήσει
την ταξινόμηση των μυελοϋπερπλαστικών νεοπλασμάτων
και μυελοδυσπλαστικών συνδρόμων, την κλινική εικόνα
και τις αρχές θεραπείας τους.
Β2. Κεφαλή-Τράχηλος
Στόχος του μαθήματος είναι η εξοικείωση των μεταπτυχιακών φοιτητών με τους κύριους μηχανισμούς και
το μοριακό υπόβαθρο της καρκινογένεσης στην κεφαλή
και τον τράχηλο, καθώς και με τη διαχείριση ασθενών
με νεοπλασία στην περιοχή αυτή. Αναλυτικότερα, ο φοιτητής εξοικειώνεται με την τρέχουσα ιστοπαθολογική
ταξινόμηση των νεοπλασμάτων κεφαλής και τραχήλου
(WHO 2017), εμβαθύνει σε υποκείμενους μοριακούς
μηχανισμούς και αναγνωρίζει προγνωστικούς και προβλεπτικούς παράγοντες για την κάθε μορφή νεοπλασί-
ας αυτής της περιοχής. Γίνεται επίσης εκτενής αναφορά
στα τρέχοντα θεραπευτικά πρωτόκολλα, καθώς και σε
πρόσφατα δεδομένα βασικής και κλινικής έρευνας της
διεθνούς βιβλιογραφίας στον καρκίνο κεφαλής-τραχήλου.
Β3. Αναπνευστικό Σύστημα
Στόχος του μαθήματος είναι η εξοικείωση των μεταπτυχιακών φοιτητών με τους κύριους μηχανισμούς και
το μοριακό υπόβαθρο της καρκινογένεσης στον πνεύμονα, καθώς και στη διαχείριση ασθενών με καρκίνωμα
πνεύμονα. Αναλυτικότερα, εστιάζει στην αναγνώριση
ιστολογικών υποτύπων και στη μοριακή ταξινόμηση των
νεοπλασμάτων του πνεύμονα για ακριβή διάγνωση και
στοχευμένες θεραπευτικές προσεγγίσεις (WHO 2021). Ο
φοιτητής αποκτά ευρύτερη κατανόηση του τρόπου δράσης της στοχεύουσας θεραπείας στα μη μικροκυτταρικά
καρκινώματα πνεύμονα, καθώς και στη διαγνωστική προσπέλαση, στο μοριακό υπόβαθρο και τη θεραπευτική πα-
ρέμβαση σε νευροενδοκρινικά νεοπλάσματα πνεύμονα.
Καθώς ο πνεύμονας αποτελεί συχνή θέση μετάστασης,
περιγράφονται διαγνωστικοί αλγόριθμοι για την ταυτοποίηση μεταστατικών νεοπλασμάτων στον πνεύμονα και
παρέχονται στοιχεία διαφορικής διάγνωσης από τα πρωτοπαθή νεοπλάσματα. Ο φοιτητής επίσης κατανοεί τους
μηχανισμούς καρκινογένεσης και διαχείρισης ασθενών με
νεοπλάσματα υπεζωκότα και μεσοθωρακίου. Επιπροσθέτως, εξοικειώνεται με την αναγνώριση ιστολογικών τύπων,
καθώς και με τις σύγχρονες θεραπευτικές προσεγγίσεις
για τα νεοπλάσματα αυτά. Ακόμη γίνεται αναφορά σε πειραματικές θεραπείες για ειδικές κατηγορίες ασθενών (π.χ.
μεταστατική νόσος), καθώς και σε πρόσφατα δεδομένα
βασικής και κλινικής έρευνας στον καρκίνο πνεύμοναμεσοθωρακίου-υπεζωκότα.
Β4. Γαστρεντερικό Σύστημα
Το μάθημα εστιάζει αφενός στην ανάδειξη της κλινικής,
ενδοσκοπικής και ιστολογικής διαγνωστικής προσέγγισης
των νεοπλασιών οισοφάγου, στομάχου, λεπτού και παχέος
εντέρου, τον προληπτικό έλεγχο και τα πρωτόκολλα παρακολούθησης και αφετέρου στους κύριους μηχανισμούς
και το μοριακό υπόβαθρο της καρκινογένεσης σε κάθε
όργανο. Συζητούνται τόσο οι κλασικοί ιστολογικοί τύποι
(καρκινώματα, λεμφώματα, σαρκώματα και στρωματικοί
όγκοι του γαστρεντερικού σωλήνα) όσο και οι μοριακοί
υπότυποι και πώς αυτοί επηρεάζουν τη θεραπευτική
στρατηγική στην εποχή της εξατομικευμένης θεραπείας
και της ανοσοθεραπείας.
Β5. Ενδοκρινείς Αδένες
Το μάθημα εστιάζει στα νεοπλάσματα που αναπτύσσονται σε όλους τους ανατομικά καθορισμένους αδένες
(θυρεοειδής-παραθυρεοειδής-υπόφυση πρόσθιος και
οπίσθιος φλοιός-φλοιός και μυελός επινεφριδίου) αλλά
και νεοπλάσματα με διαφοροποίηση του διάχυτου νευρονδοκρινικού συστήματος που αναπτύσσονται σε όλα
τα όργανα. Στις επιμέρους ενότητες διδάσκεται η σύγχρονη παθολογοανατομική ταξινόμηση των νεοπλασμάτων
αυτών (WHO 2022). Επίσης, διδάσκεται η μακροσκοπική
και μικροσκοπική εμφάνιση (με θεωρητικές εισηγήσεις και
εργαστηριακές ασκήσεις), η παθοφυσιολογία, οι προγνωστικοί παράγοντες, οι μοριακοί μηχανισμοί καρκινογένε-
σης και οι μοριακές εφαρμογές στον προσδιορισμό της
πρόγνωσης, καθώς και η κλινική εμφάνιση, η διαγνωστική
προσέγγιση και οι δυνατότητες απεικονιστικών μεθόδων
καθώς και οι σύγχρονες θεραπευτικές προσεγγίσεις. Ο
φοιτητής αποκτά εισαγωγικές γνώσεις του νευροενδοκρινικού συστήματος και τους καθιερωμένους ανοσοϊστοχη-
μικούς δείκτες. Επίσης, εξοικειώνεται με την παθογένεια
των νευροενδοκρινικών όγκων, τη βιολογική συμπεριφορά, τη διάγνωση και τις προγνωστικές παραμέτρους
με βάση την εντόπιση τους και συζητείται η τρέχουσα
θεραπεία με βάση συγκεκριμένους μοριακούς και ανοσοϊστοχημικούς δείκτες.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1743/19.03.2024
Β6. Οστά-Μαλακά Μόρια
Στόχος του μαθήματος είναι η διαγνωστική προσέγγιση
των όγκων των μαλακών μορίων με τη χρήση ανοσοϊστοχημικών και μοριακών δεικτών, καθώς και η τρέχουσα
ταξινόμηση των όγκων μαλακών μορίων (WHO 2020)
με χαρακτηρισμό των κλινικοπαθολογοανατομικών ευρημάτων των συνηθέστερων εξ αυτών. Περιγράφεται
η φυσιολογική ιστολογική δομή των οστών και των αρθρώσεων, ενώ αναφέρεται ο τρόπος χειρισμού μακρο-
σκοπικού παρασκευάσματος οστικού όγκου και όγκου
μαλακών μορίων. Επιπροσθέτως, ο φοιτητής κατανοεί
τη διαγνωστική προσέγγιση των συνηθέστερων οστικών
όγκων και ογκόμορφων αλλοιώσεων με συνδυασμό κλινικής εικόνας, απεικονιστικών και ιστολογικών ευρημάτων
(σύντομη αναφορά σε βασικούς ανοσοφαινοτυπικούς και
μοριακούς δείκτες). Ο φοιτητής εξοικειώνεται επίσης με
τις αρχές θεραπευτικής προσέγγισης σαρκωμάτων οστών
και μαλακών μορίων.
Β7. Νευρικό Σύστημα-Αισθητήρια όργανα
Το μάθημα εστιάζει στην κατανόηση της βάσης της
σύγχρονης ιστομοριακής ταξινόμησης των όγκων του
ΚΝΣ (WHO 2022) με έμφαση στα γλοιώματα, καθώς και
στην εμπέδωση της διαβάθμισης (grading) των γλοιακών όγκων. Επίσης, καθορίζεται η λογική της διαγνωστι-
κής προσέγγισης των όγκων του ΚΝΣ με έμφαση στους
γλοιακούς και μηνιγγοθηλιακούς όγκους, συνδυάζοντας
απεικονιστικά ευρήματα, κλινική και ιστολογική εικόνα,
καθώς και μοριακές μεταβολές. Τέλος, ο φοιτητής εξοικειώνεται με τη χρήση μοριακών/ιστολογικών παραμέ-
τρων ως προβλεπτικών και προγνωστικών βιοδεικτών
ως βάση για τον σχεδιασμό θεραπείας. Επιπροσθέτως,
αναφέρονται τα κλινικοπαθολογοανατομικά χαρακτηριστικά των συχνότερων νεοπλασμάτων, οφθαλμού και
ωτός, με ιδιαίτερη έμφαση στο μελάνωμα του οφθαλμού
και το ρετινοβλάστωμα.
Μαθήματα Επιλογής
Β8. Κόστος Νοσηλείας Καρκινοπαθούς-Οικονομία της
Υγείας
To μάθημα εστιάζει σε οικονομικοτεχνικές παραμέτρους που αφορούν στη διάγνωση και τη θεραπεία ασθε-
νών με νεοπλασία. Αναλύονται οικονομικά μεγέθη που
αφορούν τόσο τη φαρμακευτική δαπάνη όσο και τις διαγνωστικές εξετάσεις με σύγχρονη αναφορά σε τρόπους
μείωσής τους μέσω της πρόληψης στην κοινότητα και της
εφαρμογής τακτικών προληπτικών ελέγχων σε πληθυσμιακές ομάδες με προδιάθεση στη νεοπλασία. Επιπλέ-
ον γίνεται αναφορά σε δομές υγείας που θα μπορούσαν
να συμβάλουν στην αποτελεσματικότερη αντιμετώπιση
ασθενών με καρκίνο και στη μείωση των δαπανών υγείας
ανά ασθενή.
Β9. Ολιστική (Σωματική και Ψυχολογική) Φροντίδα
Ασθενών με Καρκίνο
Στα πλαίσια του μαθήματος «Ολιστική (Σωματική και
Ψυχολογική) Φροντίδα Ασθενών με Καρκίνο», οι φοιτητές
κατανοούν τις έννοιες της Ανακουφιστικής Φροντίδας
στον ασθενή με καρκίνο σύμφωνα με τα κριτήρια της
WHO Αναλύονται επίσης θέματα που σχετίζονται με την
ποιότητα ζωής και την κλινική εκτίμηση των σωματικών
και ψυχολογικών συμπτωμάτων ασθενών με καρκίνο (πόνος, ανορεξία- καχεξία, κόπωση, ναυτία-έμετος, συμπτώ-
ματα πεπτικού, αναπνευστικού, ουροποιογεννητικού,
κ.ά.). Για κάθε σύμπτωμα αναφέρονται και οι κατάλληλοι
θεραπευτικοί χειρισμοί στην Ανακουφιστική Φροντίδα.
Πέραν των σωματικών συμπτωμάτων αναφέρονται τα
ψυχικά προβλήματα των ασθενών, των φροντιστών, η
ψυχολογική υποστήριξη-ψυχοθεραπεία των ασθενών, η
προετοιμασία των ασθενών για τον επικείμενό θάνατό του
και η υποστήριξη της οικογένειας κατά τη διεργασία του
πένθους. Γίνεται επίσης αναφορά στη στην ψυχολογική
υποστήριξη όσων εμπλέκονται στη διαχείριση ασθενών
με καρκίνο.
Γ’ Εξάμηνο
Μαθήματα Υποχρεωτικά
Γ1. Ήπαρ-Χοληφόρα
Κύριοι στόχοι του μαθήματος είναι η ανάδειξη της ιστοπαθολογίας, η διαφορική διάγνωση, η μορφομοριακή τα-
ξινόμηση και η ανάλυση των προγνωστικών δεικτών των
πρωτοπαθών καρκίνων του ήπατος και των υποτύπων
αυτών (WHO 2019). Το μάθημα εστιάζει στην κλινικοεργαστηριακή διαγνωστική προσέγγιση και στην πρώιμη
διάγνωση αυτών, καθώς και στις προκαρκινωματώδεις
ηπατοκυτταρικές αλλοιώσεις, στην ηπατοκαρκινογένεση
και στους μοριακούς της μηχανισμούς. Επίσης, αναλύονται τα καλοήθη νεοπλάσματα ήπατος και χοληφόρων,
η επιδημιολογία και η πρόληψη του ηπατοκυτταρικού
καρκινώματος και του χολαγγειοκαρκινώματος, καθώς
και η θεραπευτική αντιμετώπισή τους. Τέλος, γίνεται αναφορά στην ιστοπαθολογία, τη διαφορική διάγνωση και τη
διαγνωστική προσέγγιση των μη ηπατοκυτταρικών και
μεταστατικών νεοπλασμάτων στο ήπαρ.
Γ2. Πάγκρεας
Κύριος στόχος του μαθήματος είναι η ανάδειξη της
επιδημιολογίας, της αιτιοπαθογένειας και της ιστοπαθολογίας των νεοπλασμάτων της εξωκρινούς μοίρας του
παγκρέατος (WHO 2019). Επίσης αναλύεται η νεότερη
ταξινόμηση των πρόδρομων αλλοιώσεων, η προεγχειρητική διάγνωση, καθώς και τα απεικονιστικά ευρήματα
των νεοπλασμάτων του παγκρέατος. Γίνεται αναφορά
στη χειρουργική αντιμετώπιση των νεοπλασμάτων του
παγκρέατος, τους αλγόριθμους, τις ενδείξεις και τις αντενδείξεις χειρουργικής αντιμετώπισης, τον χειρισμό παρα-
σκευάσματος παγκρεατεκτομής για καρκίνωμα παγκρέατος, τον ρόλο της χημειοθεραπείας και τη μεταμόσχευση
παγκρέατος. Επίσης αναφέρονται οι νέες ταξινομήσεις
(WHO 2019), η ιστοπαθολογία και η αντιμετώπιση των
ενδοκρινικών νεοπλασμάτων παγκρέατος.
Γ3. Νεφρός
Κύριος στόχος του μαθήματος είναι η εξοικείωση με την
παθολογοανατομική ταξινόμηση των όγκων του νεφρού
του ενήλικα (WHO 2022). Ο φοιτητής έρχεται σε επαφή
με τον μακροσκοπικό χειρισμό παρασκευάσματος νεφρεκτομής για νεόπλασμα, τους ανοσοϊστοχημικούς δείκτες
για την ιστολογική τυποποίηση και τη βάση στη μοριακή βιολογία του καρκίνου του νεφρού. Γίνεται αναφορά
στις αρχές χειρουργικής και συστηματικής θεραπευτικής
παρέμβασης, όπως αυτή υπαγορεύεται από τα μοριακά
χαρακτηριστικά του νεοπλάσματος. Επιπρόσθετα γίνεται αναφορά στους όγκους νεφρού στην παιδική ηλικία
και στη διαγνωστική και θεραπευτική τους προσπέλαση. Οι φοιτητές εξοικειώνονται επίσης με τους όγκους
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1743/19.03.2024
αποχετευτικής μοίρας νεφρού και ουροδόχου κύστης.
Γίνεται αναφορά στην επιδημιολογία, αιτιοπαθογένεια,
απεικονιστική και ενδοσκοπική, παθολογοανατομική διάγνωση, μοριακή βιολογία, καθώς και στο αποτέλεσμα
της μοριακής βιολογίας για νεοπλάσματα. Γίνεται επίσης
εκτενής αναφορά στη χειρουργική θεραπεία, τη κλινική σταδιοποίηση και στην πολύτιμη συμβολή της κυτ-
ταρολογίας στην θεραπευτική προσέγγιση των όγκων
της αποχετευτικής μοίρας του ουροποιητικού και στην
παρακολούθηση ασθενών με καρκίνο ουροποιητικού.
Τέλος, συζητείται η πρόσφατα αναδυθείσα στοχεύουσα
ανοσοθεραπεία στον καρκίνο της ουροδόχου κύστης, με
αναφορά στα τρέχοντα θεραπευτικά πρωτόκολλα.
Γ4. Γεννητικό Άρρενος
Στην ενότητα του γεννητικού συστήματος του άρρενος
αναπτύσσονται οι νεοπλασματικές εξεργασίες του προστάτη αδένα, του όρχεως και του πέους. Γίνεται λόγος
για τους σχετικούς ορολογικούς καρκινικούς δείκτες, τα
κλινικοαπεικονιστικά ευρήματα, τη μοριακή παθογένεση
των νεοπλασμάτων, την παθολογοανατομική αξιολόγηση
του βιοπτικού και χειρουργικού υλικού από τα ως άνω
όργανα. Ειδικότερα για τον καρκίνο του προστάτη αδένα
και τους όγκους γεννητικών κυττάρων του όρχεως, δίνεται
έμφαση σε εκείνες τις ιστοπαθολογικές πληροφορίες που
επηρεάζουν τον κλινικό, χειρουργικό και ογκολογικό χειρισμό των καρκινοπαθών. Συζητούνται επίσης τρέχοντα
θεραπευτικά πρωτόκολλα και αρχές επιτήρησης ασθενών
με συγκεκριμένα νεοπλάσματα.
Γ5. Γεννητικό Θήλεος
Παρουσιάζεται ο χειρισμός του χειρουργικού παρασκευάσματος με ιδιαίτερη αναφορά στον χειρισμό των
τεμαχισμένων παρασκευασμάτων λόγω των νέων χειρουργικών προσεγγίσεων. Παθολογική Ανατομική του
τραχήλου της μήτρας του ενδομητρίου και των μεσεγχυματικών όγκων της μήτρας. Μοριακή ταξινόμηση του
καρκινώματος του ενδομητρίου και χρήση της ανοσοϊστοχημείας για τη διάγνωση και πιθανώς για τη θεραπεία των
νεοπλασμάτων τραχήλου και ενδομητρίου. Πώς αξιολογούμε το υλικό απόξεσης αποφεύγοντας τα διαγνωστικά
λάθη; Η κλινική άποψη για τον καρκίνο του κατώτερου
γεννητικού συστήματος και της λοίμωξης από τον ιό ΗPV
με επιδημιολογικά στοιχεία. Τι προσφέρει ο εμβολιασμός;
Κλινική αντιμετώπιση των προδιήθητικων και διηθητικών
νεοπλασιών του ενδομητρίου και χειρουργική αντιμετώπιση των νεοπλασμάτων του γεννητικού συστήματος.
Ιδιαίτερες παθολογοανατομικές οντότητες αιδοίου και
κόλπου. Νεότερες απόψεις για την καρκινογένεση των
ωοθηκών και παθολογοανατομική παρουσίαση των επιθηλιακών όγκων της ωοθήκης και των όγκων ωοθήκης
από τα γεννητικά κύτταρα και από τη γεννητική χορδή.
Μεταστατικά στις ωοθήκες νεοπλάσματα άλλων οργάνων
και διαγνωστική προσέγγιση με βάση το ιστορικό των
ασθενών, το φαινότυπο αλλά και ανοσοφαινότυπο αυτών.
Χειρουργική προσέγγιση των νεοπλασμάτων του γεννητικού συστήματος με τη μέθοδο της λαπαροσκοπικής
χειρουργικής. Υπέρ και κατά της μεθόδου. Συνδυασμός
χειρουργικής αντιμετώπισης με ακτινοθεραπεία ή και χημειοθεραπεία. Πότε και σε ποιες περιπτώσεις.
Γ6. Μαστός
Ο φοιτητής εξοικειώνεται με τους μοριακούς μηχανισμούς καρκινογένεσης στο μαστό καθώς και με τη μορι-
ακή ταξινόμηση των διηθητικών καρκινωμάτων μαστού.
Γνωρίζει τους μοριακούς υπότυπους και κατανοεί τη θεραπευτική σημασία τους. Μοριακοί υπότυποι, τριπλά αρ-
νητικά καρκινώματα του μαστού. Μοριακή ταξινόμηση
των μη διηθητικών αλλοιώσεων του μαστού και κυρίως
του ενδοπορικού (in situ) καρκινώματος (DAS). Παθολογοανατομική προσέγγιση μη διηθητικών αλλοιώσεων του
ενδοπορικού (in situ) καρκινώματος του μαστού και της
λοβιακής νεοπλασίας. Παθολογική ανατομική του διηθητικού καρκινώματος του μαστού. Ειδικοί τύποι καρκινώ-
ματος του μαστού. Χρήση ανοσοϊστοχημικών δεικτών για
τη σωστή διάγνωση των αλλοιώσεων του μαστού και των
ειδικών τύπων. Προγνωστικοί και προβλεπτικοί δείκτες
για το καρκίνωμα του μαστού. Βιοδείκτες. Ινοεπιθηλιακά
νεοπλάσματα του μαστού. Μεταστατικά νεοπλάσματα
στον μαστό. Απεικονιστική προσέγγιση των αλλοιώσεων του μαστού και μέθοδοι απεικόνισης. Μέθοδοι δι-
άγνωσης, βιοψία με κόπτουσα βελόνη, στερεοτακτική
βιοψία μαστού και βιοψία μαστού με συρμάτινο οδηγό.
Χειρουργική προσέγγιση των προκαρκινωματωδών και
κακοήθων αλλοιώσεων του μαστού. Βιοψία λεμφαδένα
φρουρού. Συνδυασμός χειρουργικής αντιμετώπισης με
ακτινοθεραπεία ή και χημειοθεραπεία με αντίστοιχες ενδείξεις. Γίνεται εκτενής αναφορά σε ειδικούς τύπους καρ-
κινώματος μαστού. Εξοικείωση με ανοσοϊστοχημικούς και
μοριακούς αλγόριθμους απαραίτητους για τη διάγνωση
και θεραπευτική αντιμετώπιση νεοπλασιών στο μαστό.
Γ7. Δέρμα
Το μάθημα στοχεύει στην εξοικείωση του φοιτητή με
τους ποικίλους τύπους νεοπλασμάτων που απαντούν στο
δέρμα, με έμφαση στα μελανοκυτταρικά νεοπλάσματα και
ιδίως στο μελάνωμα (χειρισμός παρασκευάσματος, ιστολογική, κλινική και θεραπευτική προσέγγιση). Δίνεται ιδι-
αίτερη έμφαση στα μοριακά χαρακτηριστικά του μελανώματος ως βάση για τις σύγχρονες στοχεύουσες θεραπείες,
ενώ παρουσιάζεται, επίσης η λογική της ανοσοθεραπείας
σε αυτόν το τύπο νεοπλασίας. Επιπροσθέτως, συζητείται
η ιστολογία των μεσεγχυματικών όγκων του δέρματος
με αναφορά στη μοριακή Παθολογική Ανατομική των
νεοπλασμάτων αυτών. Τέλος, γίνεται ευρεία αναφορά στις
λεμφικές διηθήσεις του δέρματος και στην κλινική αξιολόγηση των ασθενών με δερματικές λεμφικές διηθήσεις.
Γ8.Παιδιατρικά Νεοπλάσματα
Το μάθημα αυτό έχει στόχο την εξοικείωση του φοιτητή
με τους κύριους μηχανισμούς και το μοριακό υπόβαθρο
της καρκινογένεσης στην παιδική ηλικία, καθώς και με
τη διαχείριση ασθενών με αντίστοιχους τύπους νεοπλασμάτων. Ο φοιτητής εξοικειώνεται με τους διαφορετικούς
ιστολογικούς τύπους και με διαγνωστικές και θεραπευτικές προσεγγίσεις, ειδικές για κάθε τύπο νεοπλάσματος.
Γίνεται επίσης αναφορά σε πρόσφατα δεδομένα βασικής
και κλινικής έρευνας στο παιδιατρικό καρκίνο.
Μαθήματα Επιλογής
Γ9. Απεικονιστικές Μέθοδοι-Επεμβατική Ακτινοβολία
Κύριος στόχος του μαθήματος είναι η ανάδειξη της
σύγχρονης διαγνωστικής ακτινολογίας και επεμβατικής
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1743/19.03.2024
ογκολογίας που ο διαγνωστής ακτινολόγος και εν συνεχεία ο επεμβατικός ακτινολόγος μέσω ειδικών τεχνικών
ελάχιστης θεραπευτικής παρέμβασης (διαδερμική βιοψία,καυτηριασμός,εμβολισμός κ.λ.π) επιτυγχάνει να αντι-
μετωπίσει με επιτυχία ένα εύρος ογκολογικών παθήσεων
προς όφελος του ογκολογικού ασθενούς.
Γ10. Χειρουργικές Τεχνικές στον Άρρωστο με Νεοπλασματική Νόσο
Κύριος στόχος του μαθήματος είναι η περιγραφή των
χειρουργικών θεραπευτικών παρεμβάσεων σε ασθενείς με νεοπλασματική νόσο, με ιδιαίτερη έμφαση στην
αναφορά τόσο των κλασικών, όσο και των νεότερών
ελάχιστα επεμβατικών χειρουργικών τεχνικών (λαπαροσκοπική και ρομποτική προσέγγιση). Γίνεται επίσης
αναφορά σε χειρουργικές τεχνικές στην αντιμετώπιση
των νεοπλασματικών νόσων των οργάνων της κοιλίας,
του θώρακος και του μαστού, καθώς και η παράθεση των
σύγχρονων ιατρικών και ηθικών προβληματισμών που
εγείρει η αντιμετώπιση των νοσημάτων αυτών σε προχωρημένες ογκολογικά περιπτώσεις, αλλά και σε ειδικές
ομάδες ασθενών (γηριατρικός πληθυσμός). Περιγράφονται επίσης μη-θεραπευτικές επεμβάσεις (παρηγορική
αντιμετώπιση) που συχνά καλείται ο χειρουργός να διενεργήσει, σε περιπτώσεις γενικευμένων νεοπλασματικών
νόσων, με στόχο την εξασφάλιση συνθηκών αξιοπρεπούς
διαβίωσης για τους ασθενείς. Τέλος, με την παράθεση
των σύγχρονων, ελάχιστα επεμβατικών χειρουργικών
τεχνικών, οι φοιτητές έχουν τη δυνατότητα να μάθουν
τα οφέλη της εφαρμογής των τεχνικών αυτών, αλλά και
τους περιορισμούς που προβάλλει η αντιμετώπιση των
νεοπλασματικών νοσημάτων.
Γ11. Θεραπευτική Αντιμετώπιση: Χημειοθεραπεία, Ακτινοθεραπεία, Ανοσοθεραπεία,
Στοχευμένη Θεραπεία
Κύριος στόχος του μαθήματος είναι όχι μόνο η ανάδειξη των βασικών αρχών χημειοθεραπείας με εκτενή
κλινικά παραδείγματα γύρω από την επιλογή θεραπείας στον καρκίνο του πνεύμονα, του μαστού, του παχέος
εντέρου. Το μάθημα εστιάζει επίσης στις βασικές αρχές
ακτινοθεραπείας καθώς και στην υποστηρικτική αγωγή
σε ασθενείς με καρκίνο, αλλά και στην επαφή με νεότερα δεδομένα κλινικής και βασικής έρευνας για τη θερα-
πεία του καρκίνου. Σχολιάζονται κλινικά περιστατικά και
αναλύονται προβλήματα θεραπευτικής παρέμβασης σε
ογκολογικούς ασθενείς με άλλες παθήσεις (υπερήλικες,
ιστορικό άλλων νοσημάτων). Ο φοιτητής εξοικειώνεται
επίσης με τις παρενέργειες της αντινεοπλασματικής θεραπείας και των σύγχρονων θεραπευτικών προσεγγίσεων
στον καρκίνο (ανοσοθεραπεία, στοχεύουσα θεραπεία).
Δ ’Εξάμηνο
Εκπόνηση μεταπτυχιακής διπλωματικής εργασίας
ΑΡΘΡΟ 7.
ΕΞ ΑΠΟΣΤΑΣΕΩΣ ΕΚΠΑΙΔΕΥΣΗ
Η οργάνωση της εκπαιδευτικής διαδικασίας του Π.Μ.Σ.
δύναται να πραγματοποιείται και με τη χρήση μεθόδων
σύγχρονης εξ αποστάσεως εκπαίδευσης.
Η οργάνωση μαθημάτων και λοιπών εκπαιδευτικών
δραστηριοτήτων με τη χρήση μεθόδων σύγχρονης εξ
αποστάσεως εκπαίδευσης αφορά σε μαθήματα και εκπαιδευτικές δραστηριότητες που από τη φύση τους δύνανται
να υποστηριχθούν με τη χρήση μεθόδων εξ αποστάσεως
εκπαίδευσης και δεν εμπεριέχουν πρακτική, εργαστηριακή ή κλινική εξάσκηση των φοιτητών/τριών, που για τη
διεξαγωγή τους απαιτείται η συμμετοχή των φοιτητών/
τριών με φυσική παρουσία.
Υπεύθυνη για την υποστήριξη της εξ αποστάσεως εκπαιδευτικής διαδικασίας, όπως και για τα ζητήματα σχε-
τικά με την προστασία των προσωπικών δεδομένων είναι
η Μονάδα Ψηφιακής Διακυβέρνησης του ΕΚΠΑ.
Το ΕΚΠΑ τηρεί ηλεκτρονική πλατφόρμα προσβάσιμη
και σε άτομα με αναπηρία, μέσω της οποίας παρέχονται
υπηρεσίες ασύγχρονης εξ αποστάσεως εκπαίδευσης.
Στην ηλεκτρονική πλατφόρμα δύναται να αναρτάται εκπαιδευτικό υλικό ανά μάθημα, το οποίο δύναται να περι-
λαμβάνει σημειώσεις, παρουσιάσεις, ασκήσεις, ενδεικτικές λύσεις αυτών, καθώς και βιντεοσκοπημένες διαλέξεις,
εφόσον τηρείται η κείμενη νομοθεσία περί προστασίας
προσωπικών δεδομένων. Το πάσης φύσεως εκπαιδευτικό
υλικό παρέχεται αποκλειστικά για εκπαιδευτική χρήση
των φοιτητών και προστατεύεται από τον ν. 2121/1993
(Α’ 25), εφόσον πληρούνται οι σχετικές προϋποθέσεις.
ΑΡΘΡΟ 8.
ΕΞΕΤΑΣΕΙΣ ΚΑΙ ΑΞΙΟΛΟΓΗΣΗ ΜΕΤΑΠΤΥΧΙΑΚΩΝ
ΦΟΙΤΗΤΩΝ
8.1 Το εκπαιδευτικό έργο κάθε ακαδημαϊκού έτους διαρθρώνεται σε δύο εξάμηνα σπουδών, το χειμερινό και
το εαρινό, έκαστο εκ των οποίων περιλαμβάνει τουλάχιστον δεκατρείς (13) εβδομάδες διδασκαλίας και τρεις (3)
εβδομάδες εξετάσεων. Τα μαθήματα του χειμερινού και
εαρινού εξαμήνου εξετάζονται επαναληπτικώς κατά την
περίοδο του Σεπτεμβρίου.
8.2 Σε περίπτωση κωλύματος διεξαγωγής μαθήματος
προβλέπεται η αναπλήρωσή του. Η ημερομηνία και η ώρα
αναπλήρωσης αναρτώνται στην ιστοσελίδα του Π.Μ.Σ.
8.3 Η παρακολούθηση των μαθημάτων/εργαστηρίων/
σεμιναρίων κ.λπ. είναι υποχρεωτική. Ένας μεταπτυχιακός
φοιτητής/τρια θεωρείται ότι έχει παρακολουθήσει κάποιο
μάθημα (και επομένως έχει δικαίωμα συμμετοχής στις
εξετάσεις) μόνο αν έχει παρακολουθήσει τουλάχιστον το
80% των ωρών της κάθε ενότητας-μαθήματος. Σε αντίθετη περίπτωση, ο μεταπτυχιακός φοιτητής/τρια υποχρε-
ούται να παρακολουθήσει εκ νέου το μάθημα κατά το
επόμενο ακαδημαϊκό έτος. Σε περίπτωση που το ποσοστό
απουσιών φοιτητή/τρια ξεπερνά το 20% στο σύνολο των
μαθημάτων, τίθεται θέμα διαγραφής του. Το εν λόγω θέμα
εξετάζεται από τη Σ.Ε., η οποία γνωμοδοτεί σχετικά στη
Συνέλευση της Ιατρικής Σχολής του ΕΚΠΑ.
8.4 Η αξιολόγηση των μεταπτυχιακών φοιτητών/τριών
και η επίδοσή τους στα μαθήματα που υποχρεούνται να
παρακολουθήσουν στο πλαίσιο του Π.Μ.Σ. πραγματοποιείται στο τέλος κάθε εξαμήνου με γραπτές ή προφορικές
εξετάσεις ή με εκπόνηση εργασιών καθ’ όλη τη διάρκεια
του εξαμήνου ή και να στηριχθεί σε ενδιάμεσες εξετάσεις
προόδου, γραπτές εργασίες, εργαστηριακές ή κλινικές
ασκήσεις ή και να εφαρμόσει συνδυασμό όλων των παραπάνω. Ο τρόπος αξιολόγησης ορίζεται από τον/ην δι-
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1743/19.03.2024
δάσκοντα/ουσα του κάθε μαθήματος. Κατά τη διεξαγωγή
γραπτών ή προφορικών εξετάσεων, ως μεθόδων αξιολόγησης, εξασφαλίζεται υποχρεωτικά το αδιάβλητο της
διαδικασίας. Η βαθμολόγηση γίνεται στην κλίμακα 1-10.
Τα αποτελέσματα των εξετάσεων ανακοινώνονται από τον
διδάσκοντα και αποστέλλονται στη Γραμματεία του Π.Μ.Σ.
και της Ιατρικής Σχολής μέσα σε τέσσερις (4) εβδομάδες
το αργότερο από την εξέταση του μαθήματος. Σε περίπτωση που κατ’ επανάληψη σημειώνεται υπέρβαση του
ανωτέρω ορίου από διδάσκοντα/ουσα, ο/η Διευθυντής/
ντρια του Π.Μ.Σ. ενημερώνει σχετικά τη Συνέλευση της
Ιατρικής Σχολής του ΕΚΠΑ.
8.5 Το ποσοστό συμμετοχής των εργαστηριακών ασκήσεων, εργασιών και σεμιναρίων στον τελικό βαθμό του κάθε
μαθήματος καθορίζεται για κάθε μάθημα ξεχωριστά, έπειτα
από εισήγηση του/ης διδάσκοντα/ουσας κάθε μαθήματος.
8.6 Για την αντιμετώπιση έκτακτων αναγκών ή συνθηκών που ανάγονται σε λόγους ανωτέρας βίας δύναται να
εφαρμόζονται εναλλακτικές μέθοδοι αξιολόγησης, όπως
η διεξαγωγή γραπτών ή προφορικών εξετάσεων με τη
χρήση ηλεκτρονικών μέσων, υπό την προϋπόθεση ότι
εξασφαλίζεται το αδιάβλητο της διαδικασίας της αξιολόγησης.
8.7 Δύναται να εφαρμόζονται εναλλακτικές μέθοδοι
για την αξιολόγηση φοιτητών/τριών με αναπηρία και
ειδικές εκπαιδευτικές ανάγκες μετά από απόφαση της
Σ.Ε και εισήγηση της επιτροπής ΑμεΑ του Τμήματος και
λαμβάνοντας υπόψη τις σχετικές οδηγίες της Μονάδας
Προσβασιμότητας Φοιτητών με αναπηρία.
8.8 Η αξιολόγηση των φοιτητών/τριών των προγραμμάτων σπουδών δεύτερου κύκλου που οργανώνονται
με μεθόδους εξ αποστάσεως εκπαίδευσης δύναται να
πραγματοποιείται με εξ αποστάσεως εξετάσεις, υπό την
προϋπόθεση ότι εξασφαλίζεται το αδιάβλητο της διαδικασίας της αξιολόγησης.
8.9 Στις περιπτώσεις ασθένειας ή ανάρρωσης από βαριά
ασθένεια συνιστάται ο/η διδάσκων/ουσα να διευκολύνει,
με όποιον τρόπο θεωρεί ο/η ίδιος/α πρόσφορο, τον/την
φοιτητή/τρια (π.χ. προφορική εξ αποστάσεως εξέταση).
Κατά τις προφορικές εξετάσεις ο/η διδάσκων/ουσα εξασφαλίζει ότι δεν θα παρευρίσκεται μόνος του/της με τον/
την εξεταζόμενο/η φοιτητή/τρια.
8.10 Μαθήματα στα οποία κάποιος δεν έλαβε προβιβάσιμο βαθμό, οφείλει να τα επαναλάβει. Ωστόσο το
εργαστήριο ή η άσκηση που βαθμολογείται αυτοτελώς,
κατοχυρώνεται και δεν επαναλαμβάνεται, εφόσον η παρακολούθηση αυτών κρίθηκε επιτυχής.
8.11 Διόρθωση βαθμού επιτρέπεται, εφόσον έχει εμφιλοχωρήσει προφανής παραδρομή ή αθροιστικό σφάλμα,
ύστερα από έγγραφο του/της αρμόδιου διδάσκοντα/ουσας και απόφαση της Συνέλευσης της Ιατρικής Σχολής.
8.12 Αν ο μεταπτυχιακός φοιτητής/τρια αποτύχει περισσότερες από τρεις (3) φορές στο ίδιο μάθημα, ακολουθεί-
ται η διαδικασία που ορίζει ο Κανονισμός Μεταπτυχιακών
Σπουδών και η ισχύουσα νομοθεσία.
8.13 Τα γραπτά φυλάσσονται υποχρεωτικά και με επιμέλεια του υπεύθυνου του μαθήματος για δύο (2) χρόνια.
Μετά την πάροδο του χρόνου αυτού τα γραπτά παύουν
να έχουν ισχύ και με ευθύνη της Συνέλευσης της Ιατρικής
Σχολής, συντάσσεται σχετικό πρακτικό και καταστρέφονται - εκτός αν εκκρεμεί σχετική ποινική, πειθαρχική ή
οποιαδήποτε άλλη διοικητική διαδικασία.
8.14 Για τον υπολογισμό του βαθμού του τίτλου σπουδών λαμβάνεται υπόψη η βαρύτητα που έχει κάθε μάθημα
στο πρόγραμμα σπουδών και η οποία εκφράζεται με τον
αριθμό των πιστωτικών μονάδων (ECTS). Ο αριθμός των
πιστωτικών μονάδων (ECTS) του μαθήματος αποτελεί
ταυτόχρονα και τον συντελεστή βαρύτητας αυτού του
μαθήματος. Για τον υπολογισμό του βαθμού του τίτλου
σπουδών πολλαπλασιάζεται ο βαθμός κάθε μαθήματος
με τον αντίστοιχο αριθμό των πιστωτικών μονάδων (του
μαθήματος) και το συνολικό άθροισμα των επιμέρους
γινομένων διαιρείται με το σύνολο των πιστωτικών μονάδων που απαιτούνται για την απόκτηση του τίτλου. Ο
υπολογισμός αυτός εκφράζεται με τον ακόλουθο μαθηματικό τύπο:
/ΣΠΜ
/
όπου:
Ν = αριθμός μαθημάτων που απαιτούνται για τη λήψη
του αντίστοιχου τίτλου σπουδών
ΒΜκ = βαθμός του μαθήματος κ
ΠΜκ = πιστωτικές μονάδες του μαθήματος κ
ΣΠΜ = σύνολο πιστωτικών μονάδων για τη λήψη του
αντίστοιχου τίτλου σπουδών
Για την απόκτηση Δ.Μ.Σ. κάθε μεταπτυχιακός/η φοιτητής/τρια οφείλει να παρακολουθήσει και να εξεταστεί
επιτυχώς στο σύνολο των υποχρεωτικών και τον απαιτούμενο αριθμό των επιλεγόμενων από τα προσφερόμενα
μαθήματα του Π.Μ.Σ. και να εκπονήσει μεταπτυχιακή διπλωματική εργασία, συγκεντρώνοντας έτσι εκατόν είκοσι
(120) ECTS.
ΑΡΘΡΟ 9.
ΕΚΠΟΝΗΣΗ ΜΕΤΑΠΤΥΧΙΑΚΗΣ ΔΙΠΛΩΜΑΤΙΚΗΣ
ΕΡΓΑΣΙΑΣ
9.1 Η ανάθεση μεταπτυχιακής διπλωματικής εργασίας
(ΜΔΕ) γίνεται μετά την παρακολούθηση όλων των μαθημάτων του προγράμματος σπουδών και την επιτυχή
εξέταση σε αυτά.
9.2 Η ΜΔΕ πρέπει να είναι ατομική, πρωτότυπη, να έχει
ερευνητικό προσανατολισμό ή να αφορά ανασκόπηση
της διεθνούς βιβλιογραφίας και να συντάσσεται σύμφωνα
με τις οδηγίες συγγραφής που είναι αναρτημένες στην
ιστοσελίδα του κάθε Π.Μ.Σ.
9.3 Στο Δ’ εξάμηνο του Προγράμματος προβλέπεται η
εκπόνηση μεταπτυχιακής διπλωματικής εργασίας. Η Συνέλευση της Ιατρικής Σχολής, ύστερα από αίτηση του/της
υποψηφίου/ας στην οποία αναγράφεται ο προτεινόμενος
τίτλος της διπλωματικής εργασίας, ο/η προτεινόμενος/η
επιβλέπων/ουσα και επισυνάπτεται και περίληψη της
προτεινόμενης διπλωματικής εργασίας, ορίζει τον/την
επιβλέποντα/ουσα και συγκροτεί την τριμελή εξεταστική επιτροπή για την έγκριση της εργασίας, ένα από τα
μέλη της οποίας είναι και ο/η επιβλέπων/ουσα. Η γλώσσα
συγγραφής της μεταπτυχιακής διπλωματικής εργασίας
μπορεί να είναι η αγγλική ή η ελληνική και ορίζεται μαζί
με τον ορισμό του θέματος.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1743/19.03.2024
9.4 Ο τίτλος της εργασίας μπορεί να οριστικοποιηθεί
κατόπιν αίτησης του/ης φοιτητή/τριας και σύμφωνης γνώμης του/ης επιβλέποντος/ουσας προς τη Συντονιστική
Επιτροπή του Π.Μ.Σ. Στην αίτηση πρέπει να υπάρχει και
συνοπτική δικαιολόγηση της αλλαγής.
9.5 Για να εγκριθεί η εργασία ο/η φοιτητής/τρια οφείλει
να την υποστηρίξει ενώπιον της τριμελούς εξεταστικής
επιτροπής. Μετά το πέρας της υποστήριξης της διπλωματικής εργασίας από τον μεταπτυχιακό φοιτητή, η τριμελής
επιτροπή αξιολογεί και βαθμολογεί με κλίμακα 0-10.
9.6 Ο/Η Επιβλέπων/ουσα και τα μέλη της τριμελούς
εξεταστικής επιτροπής της μεταπτυχιακής διπλωματικής
εργασίας ορίζονται από τις κατωτέρω κατηγορίες που
έχουν αναλάβει διδακτικό έργο στο Π.Μ.Σ.:
α) μέλη Διδακτικού Ερευνητικού Προσωπικού (Δ.Ε.Π.),
Ειδικού Εκπαιδευτικού Προσωπικού (Ε.Ε.Π.), Εργαστηριακού Διδακτικού Προσωπικού (Ε.ΔΙ.Π.) και Ειδικού Τεχνι-
κού Εργαστηριακού Προσωπικού (Ε.Τ.Ε.Π.) της Ιατρικής
Σχολής ή άλλων Τμημάτων του ΕΚΠΑ ή άλλου Ανώτατου
Εκπαιδευτικού Ιδρύματος (Α.Ε.Ι.) ή Ανώτατου Στρατιωτικού Εκπαιδευτικού Ιδρύματος (Α.Σ.Ε.Ι.), με πρόσθετη
απασχόληση πέραν των νόμιμων υποχρεώσεών τους,
β) ομότιμοι Καθηγητές ή αφυπηρετήσαντα μέλη Δ.Ε.Π.
της Ιατρικής Σχολής ή άλλων Τμημάτων του ΕΚΠΑ ή άλλου
Α.Ε.Ι.,
γ) συνεργαζόμενοι καθηγητές,
δ) εντεταλμένοι διδάσκοντες,
ε) επισκέπτες καθηγητές ή επισκέπτες ερευνητές,
στ) ερευνητές και ειδικοί λειτουργικοί επιστήμονες
ερευνητικών και τεχνολογικών φορέων του άρθρου 13Α
του ν. 4310/2014 (Α’ 258) ή λοιπών ερευνητικών κέντρων
και ινστιτούτων της ημεδαπής ή αλλοδαπής.
Με απόφαση της Συνέλευσης της Ιατρικής Σχολής δύναται να ανατίθεται η επίβλεψη διπλωματικών εργασιών και
σε μέλη Δ.Ε.Π., Ε.Ε.Π., Ε.Τ.Ε.Π. και Ε.ΔΙ.Π. της Ιατρικής Σχολής, που δεν έχουν αναλάβει διδακτικό έργο στο Π.Μ.Σ.
9.7 Οι μεταπτυχιακές διπλωματικές εργασίες εφόσον
εγκριθούν από την εξεταστική επιτροπή, αναρτώνται υποχρεωτικά στο Ψηφιακό Αποθετήριο "ΠΕΡΓΑΜΟΣ", σύμφω-
να με τις αποφάσεις της Συγκλήτου του ΕΚΠΑ.
9.8 Εφόσον η Μ.Δ.Ε. περιέχει πρωτότυπα αποτελέσματα μη δημοσιευμένα, δύναται, κατόπιν αιτήσεως του/της
επιβλέποντος/ουσας, η οποία συνυπογράφεται από τον/
την μεταπτυχιακό φοιτητή/τρια, να δημοσιευθούν στην
ιστοσελίδα μόνο οι περιλήψεις, και το πλήρες κείμενο να
δημοσιευθεί αργότερα.
ΑΡΘΡΟ 10.
ΥΠΟΧΡΕΩΣΕΙΣ ΚΑΙ ΔΙΚΑΙΩΜΑΤΑ ΜΕΤΑΠΤΥΧΙΑΚΩΝ
ΦΟΙΤΗΤΩΝ
10.1 Οι μεταπτυχιακοί/ες φοιτητές/τριες έχουν όλα τα
δικαιώματα και τις παροχές που προβλέπονται και για
τους φοιτητές του πρώτου κύκλου σπουδών ((κάρτα σίτισης, φοιτητικό εισιτήριο, μειωμένα έξοδα συμμετοχής
σε ορισμένες πολιτιστικές και ψυχαγωγικές εκδηλώσεις),
έως και τη λήξη τυχόν χορηγηθείσας παράτασης φοίτησης, πλην του δικαιώματος παροχής δωρεάν διδακτικών
συγγραμμάτων.
10.2 Τo Ίδρυμα εξασφαλίζει στους/ις φοιτητές/τριες με
αναπηρία ή/και ειδικές εκπαιδευτικές ανάγκες προσβασιμότητα στα προτεινόμενα συγγράμματα και τη διδασκα-
λία (https://access.uoa.gr/).
Η Μονάδα Προσβασιμότητας για Φοιτητές με Αναπηρία
ιδρύθηκε και λειτουργεί με την από 23 Φεβρουαρίου 2006
απόφαση της Πανεπιστημιακής Συγκλήτου και την από
22 Μαρτίου 2006 απόφαση του Πρυτανικού Συμβουλίου
και διαθέτει:
- Τμήμα ηλεκτρονικής προσβασιμότητας
- Τμήμα προσβασιμότητας στο δομημένο χώρο
- Υπηρεσία μεταφοράς φοιτητών με αναπηρία (ΦμεΑ)
- Υπηρεσία ψυχολογικής συμβουλευτικής φοιτητών με
αναπηρία (ΦμεΑ)
Η ιστοθέση http://access.uoa.gr αποτελεί το κύριο κανάλι επικοινωνίας της Μονάδας Προσβασιμότητας ΦμεΑ.
Από το Τμήμα Ηλεκτρονικής Προσβασιμότητας συντηρείται επίσης και η ιστοθέση www.e-bility.gr, η οποία
ενημερώνει για τις διαθέσιμες και αναδυόμενες λύσεις
που προσφέρουν οι Τεχνολογίες Πληροφορικής και Τηλεπικοινωνιών ως προς τις Υποστηρικτικές Τεχνολογίες,
καθώς και για θέματα προσβασιμότητας στο Διαδίκτυο
και τις υπηρεσίες του με έμφαση στις αρχές της Σχεδίασης
για Όλους και της Καθολικής Πρόσβασης.
10.3 Το Γραφείο Διασύνδεσης του ΕΚΠΑ παρέχει συμβουλευτική υποστήριξη φοιτητών σε θέματα σπουδών
και επαγγελματικής αποκατάστασης (https://www.career.
uoa.gr/ypiresies/).
10.4 Οι μεταπτυχιακοί/ες φοιτητές/τριες καλούνται να
συμμετέχουν και να παρακολουθούν σεμινάρια ερευνητικών ομάδων, συζητήσεις βιβλιογραφικής ενημέρωσης,
επισκέψεις εργαστηρίων, συνέδρια/ημερίδες με γνωστικό
αντικείμενο συναφές με αυτό του Π.Μ.Σ., διαλέξεις ή άλλες
επιστημονικές εκδηλώσεις του Π.Μ.Σ. κ.ά.
10.5 Η Συνέλευση της Ιατρικής Σχολής, μετά την εισήγηση της Σ.Ε., δύναται να αποφασίσει τη διαγραφή μετα-
πτυχιακών φοιτητών/τριών εάν:
- υπερβούν το ανώτατο όριο απουσιών,
- έχουν αποτύχει στην εξέταση μαθήματος ή μαθημάτων τρεις (3) φορές και δεν έχουν ολοκληρώσει επιτυχώς
το πρόγραμμα, σύμφωνα με τα όσα ορίζονται στον παρόντα κανονισμό,
- υπερβούν τη μέγιστη χρονική διάρκεια φοίτησης στο
Π.Μ.Σ., όπως ορίζεται στον παρόντα Κανονισμό,
- έχουν παραβιάσει τις κείμενες διατάξεις όσον αφορά
την αντιμετώπιση πειθαρχικών παραπτωμάτων από τα
αρμόδια πειθαρχικά Όργανα,
- δεν καταβάλλουν το προβλεπόμενο τέλος φοίτησης,
- υποβάλουν αίτηση διαγραφής οι ίδιοι.
10.6 Σε περίπτωση που μεταπτυχιακός φοιτητής/τρια
διαγραφεί από το Π.Μ.Σ., μπορεί να αιτηθεί χορήγηση
βεβαίωσης για τα μαθήματα στα οποία έχει εξεταστεί
επιτυχώς.
10.7 Οι φοιτητές/τριες δύναται να συμμετέχουν σε διεθνή προγράμματα ανταλλαγής φοιτητών/τριων, όπως το
πρόγραμμα ERASMUS + ή CIVIS, κατά την κείμενη νομοθεσία. Στην περίπτωση αυτή ο μέγιστος αριθμός ECTS που
μπορούν να αναγνωρίσουν είναι τριάντα (30). Η δυνατότητα αυτή παρέχεται μετά το Α’ εξάμηνο σπουδών τους.
Οι φοιτητές/τριες θα πρέπει να κάνουν αίτηση προς τη
Σ.Ε. και να ακολουθήσουν τους όρους του προγράμματος.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1743/19.03.2024
Το Π.Μ.Σ. δύναται να το παρακολουθήσουν και φοιτητές/τριες από διεθνή προγράμματα ανταλλαγής φοιτη-
τών/τριών, όπως το πρόγραμμα ERASMUS+, σύμφωνα
με τις συναφθείσες συνεργασίες.
10.8 Οι μεταπτυχιακοί/ες φοιτητές/τριες του Ε.Κ.Π.Α. δύνανται να εγγραφούν σε Π.Μ.Σ. του ιδίου ή άλλων Α.Ε.Ι. της
ημεδαπής ή της αλλοδαπής στο πλαίσιο εκπαιδευτικών ή
ερευνητικών προγραμμάτων συνεργασίας σύμφωνα με
την ισχύουσα νομοθεσία.
10.9 Είναι δυνατή η παράλληλη φοίτηση σε προπτυχιακό πρόγραμμα σπουδών και σε μεταπτυχιακό πρόγραμμα
σπουδών ή σε δύο (2) Προγράμματα Μεταπτυχιακών Σπουδών του ίδιου ή άλλου Τμήματος, του ίδιου ή άλλου Α.Ε.Ι.
10.10 Στο τέλος κάθε εξαμήνου πραγματοποιείται αξιολόγηση κάθε μαθήματος και κάθε διδάσκοντος/ουσας από
τους/ις μεταπτυχιακούς φοιτητές/τριες (βλ. άρθρο 16).
10.11 Οι μεταπτυχιακοί φοιτητές/τριες μπορούν να
αιτηθούν την έκδοση παραρτήματος διπλώματος στην
ελληνική και την αγγλική γλώσσα.
10.12 Για τη συμμετοχή τους στο Π.Μ.Σ. «Νεοπλασματική Νόσος στον Άνθρωπο: Έρευνα και Κλινικοπαθολογοα-
νατομική Προσέγγιση στα Πλαίσια της Εξατομικευμένης
Ιατρικής (Διάγνωση και Στοχευμένη Θεραπεία)» οι μεταπτυχιακοί/ες φοιτητές/τριες καταβάλλουν τέλη φοίτησης
που ανέρχονται στο ποσό των εννιακοσίων (900) ευρώ
ανά εξάμηνο. Η καταβολή του τέλους γίνεται στην αρχή
κάθε εξαμήνου.
10.13 Οι απόφοιτοι του Π.Μ.Σ., οι οποίοι έχουν αριστεύσει, έχουν τη δυνατότητα να συμμετέχουν σε δημοσιεύ-
σεις του Εργαστηρίου, σε ερευνητικά προγράμματα και
να εκπονήσουν διδακτορική διατριβή.
ΑΡΘΡΟ 11.
ΑΠΑΛΛΑΓΗ ΔΙΔΑΚΤΡΩΝ
11.1 Απαλλάσσονται από τα τέλη φοίτησης, οι φοιτητές/
τριες του Π.Μ.Σ., που πληρούν τα οικονομικά ή κοινωνικά
κριτήρια και τις προϋποθέσεις αριστείας κατά τον πρώτο
κύκλο σπουδών, σύμφωνα με την ισχύουσα νομοθεσία.
Η απαλλαγή αυτή παρέχεται για τη συμμετοχή σε ένα
μόνο Π.Μ.Σ. Σε κάθε περίπτωση, οι απαλλασσόμενοι/ες
φοιτητές/τριες δεν ξεπερνούν το ποσοστό του τριάντα
τοις εκατό (30%) του συνολικού αριθμού των φοιτητών/
τριων που εισάγονται στο Π.Μ.Σ. ανά ακαδημαϊκό έτος.
Αν οι δικαιούχοι υπερβαίνουν το ποσοστό, επιλέγονται
με σειρά κατάταξης ξεκινώντας από αυτούς που έχουν
το μικρότερο εισόδημα.
11.2 Η αίτηση για απαλλαγή από τα τέλη φοίτησης υποβάλλεται μετά την ολοκλήρωση της διαδικασίας επιλογής
των φοιτητών/τριών των Π.Μ.Σ. Η οικονομική κατάσταση
υποψηφίου/ας σε καμία περίπτωση δεν αποτελεί λόγο μη
επιλογής σε Π.Μ.Σ.
11.3 Δεν δικαιούνται απαλλαγή όσοι λαμβάνουν υποτροφία από άλλη πηγή, ούτε οι πολίτες χωρών εκτός Ε.Ε.
11.4 Η εξέταση των κριτηρίων περί απαλλαγής από τα
τέλη φοίτησης πραγματοποιείται από τη Συνέλευση της
Ιατρικής Σχολής και εκδίδεται αιτιολογημένη απόφαση
περί αποδοχής ή απόρριψης της αίτησης.
11.5 Εφόσον η ισχύουσα νομοθεσία θέτει ηλικιακό κριτήριο, συνιστάται, για λόγους χρηστής διοίκησης και ίσης
μεταχείρισης, ως ημερομηνία γέννησης των φοιτητών/
τριών να θεωρείται η 31η Δεκεμβρίου του έτους γέννησης.
11.6 Τα μέλη των κατηγοριών Ε.Ε.Π., Ε.ΔΙ.Π., Ε.Τ.Ε.Π., που
γίνονται δεκτοί ως υπεράριθμοι σύμφωνα με τη διάταξη
3.3 του παρόντος κανονισμού, απαλλάσσονται από την
καταβολή διδάκτρων.
11.7 Σε περίπτωση που φοιτούν ταυτόχρονα σε Π.Μ.Σ.
του Ιδρύματος μέλη της ίδιας οικογένειας μέχρι β’ βαθμού
συγγένειας εξ αίματος ή εξ αγχιστείας υπάρχει η δυνατότητα να παρέχεται μείωση στα καταβαλλόμενα τέλη
φοίτησης κατά 50%.
ΑΡΘΡΟ 12.
ΥΠΟΔΟΜΗ ΚΑΙ ΧΡΗΜΑΤΟΔΟΤΗΣΗ ΤΟΥ ΠΜΣ
12.1 Για την εύρυθμη λειτουργία του Π.Μ.Σ. διατίθενται αίθουσες διδασκαλίας και σεμιναρίων, αμφιθέατρα
εξοπλισμένα με οπτικοακουστικά μέσα και Εργαστήρια
της Ιατρικής Σχολής του Α’ Εργαστηρίου Παθολογικής
Ανατομικής του ΕΚΠΑ.
12.2 Η διοικητική και γραμματειακή υποστήριξη του
Π.Μ.Σ. γίνεται από τη Γραμματεία της Ιατρικής Σχολής
του ΕΚΠΑ.
12.3 Η χρηματοδότηση του Π.Μ.Σ. μπορεί να προέρχεται από:
α) τέλη φοίτησης,
β) δωρεές, χορηγίες και πάσης φύσεως οικονομικές
ενισχύσεις,
γ) κληροδοτήματα,
δ) πόρους από ερευνητικά έργα ή προγράμματα,
ε) ιδίους πόρους του Ανώτατου Εκπαιδευτικού Ιδρύματος (Α.Ε.Ι.) και
στ) τον κρατικό προϋπολογισμό ή το πρόγραμμα δημοσίων επενδύσεων.
ζ) κάθε άλλη νόμιμη πηγή.
12.4 Η καταβολή των τελών φοίτησης πραγματοποιείται
από τον ίδιο τον/την φοιτητή/τρια ή από τρίτο φυσικό ή νομικό πρόσωπο για λογαριασμό του/της φοιτητή/τριας, εφόσον
αυτό προβλέπεται στην απόφαση ίδρυσης του Π.Μ.Σ.
12.5 Η διαχείριση των πόρων των Π.Μ.Σ. του Α.Ε.Ι.
πραγματοποιείται από τον Ειδικό Λογαριασμό Κονδυλίων
Έρευνας (Ε.Λ.Κ.Ε.) του Ε.Κ.Π.Α.
12.6 Οι πόροι των Π.Μ.Σ. κατανέμονται ως εξής:
α) ποσό που αντιστοιχεί στο τριάντα τοις εκατό (30%)
των συνολικών εσόδων που προέρχονται από τέλη φοίτησης παρακρατείται από τον Ε.Λ.Κ.Ε. Στο ποσό αυτό συ-
μπεριλαμβάνεται το ποσοστό παρακράτησης υπέρ του
Ε.Λ.Κ.Ε. για την οικονομική διαχείριση των Π.Μ.Σ. Όταν τα
έσοδα του Π.Μ.Σ. προέρχονται από δωρεές, χορηγίες και
πάσης φύσεως οικονομικές ενισχύσεις, κληροδοτήματα
ή πόρους από ερευνητικά έργα ή προγράμματα, πραγματοποιείται η παρακράτηση υπέρ Ε.Λ.Κ.Ε. που ισχύει για τα
έσοδα από αντίστοιχες πηγές χρηματοδότησης,
β) το υπόλοιπο ποσό των συνολικών εσόδων του Π.Μ.Σ.
διατίθεται για την κάλυψη των λειτουργικών δαπανών
του Π.Μ.Σ.
ΑΡΘΡΟ 13.
ΑΝΑΘΕΣΗ ΔΙΔΑΣΚΑΛΙΑΣ/ΔΙΔΑΣΚΟΝΤΕΣ ΣΤΟ Π.Μ.Σ.
13.1 Το διδακτικό έργο των Προγραμμάτων Μεταπτυχιακών Σπουδών (Π.Μ.Σ.) ανατίθεται, κατόπιν απόφασης
της Συνέλευσης της Ιατρικής Σχολής στις ακόλουθες κατηγορίες διδασκόντων:
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1743/19.03.2024
α) μέλη Διδακτικού Ερευνητικού Προσωπικού (Δ.Ε.Π.),
Ειδικού Εκπαιδευτικού Προσωπικού (Ε.Ε.Π.), Εργαστηριακού Διδακτικού Προσωπικού (Ε.ΔΙ.Π.) και Ειδικού Τεχνι-
κού Εργαστηριακού Προσωπικού (Ε.Τ.Ε.Π.) της Ιατρικής
Σχολής ή άλλων Τμημάτων του ΕΚΠΑ ή άλλου Ανώτατου
Εκπαιδευτικού Ιδρύματος (Α.Ε.Ι.) ή Ανώτατου Στρατιωτικού Εκπαιδευτικού Ιδρύματος (Α.Σ.Ε.Ι.), με πρόσθετη
απασχόληση πέραν των νόμιμων υποχρεώσεών τους,
β) ομότιμους καθηγητές/τριες ή αφυπηρετήσαντα μέλη
Δ.Ε.Π. της Ιατρικής Σχολής ή άλλων Τμημάτων του ΕΚΠΑ
ή άλλου Α.Ε.Ι.,
γ) συνεργαζόμενους/ες καθηγητές/τριες,
δ) εντεταλμένους/ες διδάσκοντες/ουσες,
ε) επισκέπτες καθηγητές/τριες ή επισκέπτες ερευνητές/
τριες
στ) ερευνητές και ειδικούς λειτουργικούς επιστήμονες
ερευνητικών και τεχνολογικών φορέων του άρθρου 13Α
του ν. 4310/2014 (Α’ 258) ή λοιπών ερευνητικών κέντρων
και ινστιτούτων της ημεδαπής ή αλλοδαπής,
ζ) επιστήμονες αναγνωρισμένου κύρους, οι οποίοι διαθέτουν εξειδικευμένες γνώσεις και σχετική εμπειρία στο
γνωστικό αντικείμενο του Π.Μ.Σ.
η) μεταδιδακτορικούς ερευνητές.
13.2 Όλες οι κατηγορίες διδασκόντων/ουσών δύνανται
να αμείβονται αποκλειστικά από τους πόρους του Π.Μ.Σ.
Δεν επιτρέπεται η καταβολή αμοιβής ή άλλης παροχής
από τον κρατικό προϋπολογισμό ή το πρόγραμμα δημοσίων επενδύσεων. Με απόφαση της Συνέλευσης της
Ιατρικής Σχολής, καθορίζεται το ύψος της αμοιβής κάθε
διδάσκοντος/ουσας. Ειδικώς οι διδάσκοντες/ουσες που
έχουν την ιδιότητα μέλους Δ.Ε.Π. δύνανται να αμείβονται
επιπρόσθετα για έργο που προσφέρουν προς το Π.Μ.Σ.,
εφόσον εκπληρώνουν τις ελάχιστες εκ του νόμου υποχρεώσεις τους, όπως ορίζονται στην παρ. 2 του άρθρου 155 του
ν. 4957/2022. Το τελευταίο εδάφιο εφαρμόζεται αναλογικά
και για τα μέλη Ε.Ε.Π., Ε.ΔΙ.Π. και Ε.Τ.ΕΠ., εφόσον εκπληρώνουν τις ελάχιστες εκ του νόμου υποχρεώσεις τους.
13.3 Με απόφαση της Συνέλευσης της Ιατρικής Σχολής
δύναται να ανατίθεται επικουρικό διδακτικό έργο στους
υποψήφιους διδάκτορες της Ιατρικής Σχολής, υπό την
επίβλεψη διδάσκοντος/ουσας του Π.Μ.Σ.
13.4 Η ανάθεση του διδακτικού έργου του Π.Μ.Σ. πραγματοποιείται με απόφαση της Συνέλευσης της Ιατρικής
Σχολής, κατόπιν εισήγησης της Συντονιστικής Επιτροπής
του Π.Μ.Σ.
Οι αποφάσεις της Συνέλευσης της Ιατρικής Σχολής για
την κατανομή του διδακτικού έργου περιλαμβάνουν υποχρεωτικά τα ακόλουθα στοιχεία:
α) το ονοματεπώνυμο του/ης διδάσκοντα/ουσας,
β) την ιδιότητά του/ης (π.χ. μέλος Δ.Ε.Π., Ε.Ε.Π., Ε.ΔΙ.Π.,
Ε.Τ.Ε.Π. κ.ά.),
γ) το είδος του διδακτικού έργου που ανατίθεται ανά
διδάσκοντα/ουσα (μάθημα, σεμινάριο ή εργαστήριο),
δ) τον αριθμό των ωρών διδασκαλίας ανά μάθημα, σεμινάριο ή εργαστήριο.
13.5 Η κατανομή του διδακτικού έργου πραγματοποιείται πριν από την έναρξη του ακαδημαϊκού έτους τόσο για
το χειμερινό όσο και για το εαρινό εξάμηνο. Σε περίπτωση που η κατανομή του διδακτικού έργου δεν μπορεί να
πραγματοποιηθεί ταυτόχρονα και για τα δύο ακαδημαϊκά
εξάμηνα, η απόφαση θα λαμβάνεται πριν από την έναρξη του κάθε ακαδημαϊκού εξαμήνου. Με αιτιολογημένη
απόφαση της Συνέλευσης της Ιατρικής Σχολής η ανάθεση
διδακτικού έργου δύναται να τροποποιείται κατά τη διάρκεια του ακαδημαϊκού έτους.
13.6 Οι διδάσκοντες/ουσες, κατά το χρονικό διάστημα
που τελούν σε καθεστώς εκπαιδευτικής άδειας ή αναστολής καθηκόντων, δύνανται να παρέχουν διδακτικό έργο
προς το Π.Μ.Σ., εάν κρίνουν ότι το πρόγραμμά τους το
επιτρέπει, υπό την προϋπόθεση βεβαίως ότι βάσει των
συντρεχουσών συνθηκών τούτο είναι ουσιαστικά και πρακτικά εφικτό, ζήτημα το οποίο πρέπει κατά περίπτωση να
κριθεί αρμοδίως.
ΑΡΘΡΟ 14.
ΑΠΟΝΟΜΗ ΔΙΠΛΩΜΑΤΟΣ
ΜΕΤΑΠΤΥΧΙΑΚΩΝ ΣΠΟΥΔΩΝ
14.1 Ο/Η φοιτητής/τρια ολοκληρώνει τις σπουδές για
την απόκτηση Διπλώματος Μεταπτυχιακών Σπουδών
(Δ.Μ.Σ.) με τη συμπλήρωση του ελάχιστου αριθμού μαθημάτων και πιστωτικών μονάδων που απαιτούνται για
τη λήψη του Δ.Μ.Σ., καθώς και την επιτυχή ολοκλήρωση
της μεταπτυχιακής διπλωματικής εργασίας. Η Συνέλευση
της Ιατρικής Σχολής διαπιστώνει την ολοκλήρωση των
σπουδών προκειμένου να χορηγηθεί το Δίπλωμα Μεταπτυχιακών Σπουδών (Δ.Μ.Σ.).
14.2 Με την ολοκλήρωση της ανωτέρω διαδικασίας
χορηγείται στον/η μεταπτυχιακό/η φοιτητή/ρια βεβαίωση περάτωσης σπουδών, χάνεται η φοιτητική του/ης
ιδιότητα και παύει η συμμετοχή του/ης στα συλλογικά
όργανα διοίκησης του Πανεπιστημίου.
14.3 Το Δ.Μ.Σ. πιστοποιεί την επιτυχή αποπεράτωση
των σπουδών και αναγράφει βαθμό, με ακρίβεια δύο δεκαδικών ψηφίων, κατά την ακόλουθη κλίμακα: Άριστα (8,5
έως 10), Λίαν Καλώς (6,5 έως 8,5 μη συμπεριλαμβανομένου)
και Καλώς (5 έως 6,5 μη συμπεριλαμβανομένου).
14.4 Ο τύπος του Δ.Μ.Σ. ανά είδος Π.Μ.Σ. είναι κοινός για
όλα τα Τμήματα και τις Σχολές του Ε.Κ.Π.Α. και περιλαμβάνεται στον Κανονισμό Μεταπτυχιακών και Διδακτορικών
Σπουδών του Ιδρύματος.
14.5 Στο πλαίσιο του Π.Μ.Σ. απονέμεται Δίπλωμα Μεταπτυχιακών Σπουδών με τίτλο:
«Νεοπλασματική Νόσος στον Άνθρωπο: Έρευνα και Κλινικοπαθολογοανατομική Προσέγγιση στα Πλαίσια της
Εξατομικευμένης Ιατρικής (Διάγνωση και Στοχευμένη
Θεραπεία)».
ΑΡΘΡΟ 15.
ΟΡΚΩΜΟΣΙΑ
15.1 Η ορκωμοσία δεν αποτελεί συστατικό τύπο της
επιτυχούς περάτωσης των σπουδών, είναι όμως αναγκαία
προϋπόθεση για τη χορήγηση του εγγράφου τίτλου του
διπλώματος. Η καθομολόγηση γίνεται στο πλαίσιο της
Συνέλευσης της Ιατρικής Σχολής και σε χώρο της Ιατρικής
Σχολής παρουσία του/της Διευθυντή/ντριας του Π.Μ.Σ.,
του Προέδρου της Ιατρικής Σχολής, του Κοσμήτορα της
Σχολής Επιστημών Υγείας ή του/της Αναπληρωτή/τριας
του/της και, κατά τις δυνατότητες, ενδεχομένως εκπροσώπου του Πρυτάνεως.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1743/19.03.2024
15.2 Αίτημα για τελετή ορκωμοσίας μεταπτυχιακών φοιτητών/τριών στη Μεγάλη Αίθουσα Τελετών του Κεντρικού
κτηρίου εξετάζεται κατά περίπτωση από τον Πρύτανη,
βάσει εκτίμησης των εκάστοτε δυνατοτήτων και του αριθμού των ορκιζόμενων που θα δηλώνεται από τη Γραμμα-
τεία του Π.Μ.Σ. στη Διεύθυνση Εκπαίδευσης και Έρευνας.
15.3 Οι μεταπτυχιακοί/ες φοιτητές/τριες, που έχουν ολοκληρώσει επιτυχώς το Π.Μ.Σ., σε εξαιρετικές περιπτώσεις
(σπουδές, διαμονή ή εργασία στο εξωτερικό, λόγοι υγείας
κ.λπ.), μπορούν να αιτηθούν στη Γραμματεία της Ιατρικής
Σχολής εξαίρεση από την υποχρέωση καθομολόγησης. Η
εξαίρεση από την υποχρέωση καθομολόγησης εγκρίνεται
από τον Πρόεδρο της Ιατρικής Σχολής και τον Αντιπρύτανη Ακαδημαϊκών, Διεθνών Σχέσεων και Εξωστρέφειας.
ΑΡΘΡΟ 16.
ΑΞΙΟΛΟΓΗΣΗ Π.Μ.Σ.
16.1 Αξιολόγηση από την Εθνική Αρχή Ανώτατης Εκπαίδευσης
Το Π.Μ.Σ. αξιολογείται στο πλαίσιο της περιοδικής αξιολόγησης/πιστοποίησης της Ιατρικής Σχολής που διορ-
γανώνεται από την Εθνική Αρχή Ανώτατης Εκπαίδευσης
(ΕΘ.Α.Α.Ε.). Στο πλαίσιο αυτό αξιολογείται η συνολική αποτίμηση του έργου που επιτελέστηκε από κάθε Π.Μ.Σ., ο
βαθμός εκπλήρωσης των στόχων που είχαν τεθεί κατά
την ίδρυσή του, η βιωσιμότητά του, η απορρόφηση των
αποφοίτων στην αγορά εργασίας, ο βαθμός συμβολής του
στην έρευνα, η εσωτερική αξιολόγησή του από τους μεταπτυχιακούς φοιτητές/τριες, η σκοπιμότητα παράτασης
της λειτουργίας του, καθώς και λοιπά στοιχεία σχετικά με
την ποιότητα του έργου που παράγεται και τη συμβολή
του στην εθνική στρατηγική για την ανώτατη εκπαίδευση.
Αν το Π.Μ.Σ. κατά το στάδιο της αξιολόγησής του
κριθεί ότι δεν πληροί τις προϋποθέσεις συνέχισης της
λειτουργίας του, λειτουργεί μέχρι την αποφοίτηση των
ήδη εγγεγραμμένων φοιτητών/τριών σύμφωνα με την
απόφαση ίδρυσης και τον κανονισμό μεταπτυχιακών και
διδακτορικών προγραμμάτων σπουδών.
16.2 Εσωτερική αξιολόγηση
Η εσωτερική αξιολόγηση των Π.Μ.Σ. πραγματοποιείται σε
ετήσια βάση από τη Μονάδα Διασφάλισης Ποιότητας (ΜΟ.
ΔΙ.Π.) του Ιδρύματος. Στη διαδικασία της εσωτερικής αξιολόγησης συμμετέχουν όλοι οι εμπλεκόμενοι στην υλοποίηση
των ενεργειών και των δράσεων του ΠΜΣ και πιο συγκεκριμένα, οι φοιτητές/τριες, τα μέλη του διδακτικού προσωπικού,
το προσωπικό διοικητικής και τεχνικής υποστήριξης και τα
μέλη της Συντονιστικής Επιτροπής του ΠΜΣ.
Η διαδικασία εσωτερικής αξιολόγησης πραγματοποιείται σύμφωνα με την ισχύουσα νομοθεσία, το Εσωτερικό
Σύστημα Διασφάλισης Ποιότητας του Ιδρύματος, τις οδηγίες και τα πρότυπα της ΕΘΑΑΕ.
Η εσωτερική αξιολόγηση των Π.Μ.Σ. περιλαμβάνει την
αποτίμηση του διδακτικού έργου, καθώς και όλων των
ακαδημαϊκών λειτουργιών και δράσεων του.
Αναλυτικότερα αξιολογούνται:
α) το περιεχόμενο του Προγράμματος Σπουδών σύμφωνα με την πιο πρόσφατη έρευνα στο συγκεκριμένο
γνωστικό αντικείμενο του Π.Μ.Σ., έτσι ώστε να εξασφαλίζεται ο σύγχρονος χαρακτήρας του Π.Μ.Σ.,
β) ο φόρτος εργασίας των μαθημάτων, καθώς και η πορεία και η ολοκλήρωση των μεταπτυχιακών σπουδών από
τους/ις φοιτητές/τριες,
γ) ο βαθμός ικανοποίησης των προσδοκιών των φοιτητών/τριών από το Πρόγραμμα Σπουδών, τις προσφερό-
μενες υπηρεσίες υποστήριξης των σπουδών τους και το
μαθησιακό περιβάλλον,
δ) τα μαθήματα του Προγράμματος σε εξαμηνιαία βάση
μέσω ερωτηματολογίων που συμπληρώνουν οι φοιτητές/
τριες του Π.Μ.Σ.
Τα αποτελέσματα της αξιολόγησης κοινοποιούνται στην
ΣΕ και αποβλέπουν στη βιωσιμότητα του Προγράμματος,
το υψηλό επίπεδο σπουδών, τη βελτίωση των παροχών
του και την αποδοτικότητα των διδασκόντων του.
ΑΡΘΡΟ 17.
ΧΡΟΝΙΚΗ ΔΙΑΡΚΕΙΑ ΛΕΙΤΟΥΡΓΙΑΣ ΤΟΥ Π.Μ.Σ.
Το Π.Μ.Σ. θα λειτουργήσει μέχρι το ακαδημαϊκό έτος
2028-2029 εφόσον πληροί τα κριτήρια της εσωτερικής
και εξωτερικής αξιολόγησης, σύμφωνα με ισχύουσα νομοθεσία.
ΑΡΘΡΟ 18.
ΜΕΤΑΒΑΤΙΚΕΣ ΔΙΑΤΑΞΕΙΣ
Οι ήδη εγγεγραμμένοι/ες φοιτητές/τριες ολοκληρώνουν τις σπουδές τους σύμφωνα με τον παρόντα Κανο-
νισμό.
Για όσα θέματα δεν ορίζονται στην ισχύουσα νομοθεσία, στον Κανονισμό Μεταπτυχιακών και Διδακτορικών
Σπουδών του Ε.Κ.Π.Α. ή στον παρόντα Κανονισμό, αρμόδια να αποφασίσουν είναι τα όργανα του Π.Μ.Σ.
Η απόφαση αυτή να δημοσιευθεί στην Εφημερίδα της
Κυβερνήσεως.
Ο Πρύτανης
ΓΕΡΑΣΙΜΟΣ ΣΙΑΣΟΣ

[Source: 20240201743.pdf | Tokens: 75037]